title: Assyria

text: Shamshi-Adad rakensi Khabur-joen altaaseen suuren pääkaupungin Shubat-Enlilin nykyisen Tell Leilanin kohdalle sen takia, että Assurista puuttui väestöä ja hedelmällistä maata. Valtakunta ulottui idässä Dijala-joelle, lännessä Harraniin, pohjoisessa Van-järveen ja etelässä Eufratin keskijuoksulle. Shamshi-Adadilla oli hallussaan Marin kauppaverkko, joka ulottui Palmyraan. Shamshi-Adad sijoitti toisen poikansa Yasmah-Adadin (Jasmakhadadin) Marin johtajaksi, ja toisen poikansa Ishme-Daganin Assurin eteläpuolella olevan Ekallatumin johtajaksi. Yasmah-Adad oli heikko hallitsija, Ismhe--Dagan voimakas niin kuin isänsä. Shamshi-Adad neuvoi poikiaan hallinnollisissa pulmatilanteissa. Shamshi-Adad I hallitsi valtakuntaansa 1813–1781 eaa. Poliittisia avioliittoja tehtiin Syyriassa olevien Aleppon Jasmakhadadin ja Qatnan hovin kanssa. Ahamshi-Adda kutsui itseään vanhaan tapaan Kishin kuninkaaksi, ja nimitti valtakunnan suojelijajumalaksi Nippurin Enlilin.


title: Assyria

text: Muutama vuosi Shamshi-Adadin kuoleman jälkeen Marissa kaapattiin valta ja Yasmah-Adad surmattiin. Marista paennut Zimrilim asettui Marin johtoon. Pian Ishme-Daganin johtamaa Ekallatumia joka kutistui paikalliseksi kaupunkivaltioksi, uhkasivat muun muassa Marin Zimrilimin laajentumispyrkimykset. Idässä oli vihamielinen Eshnunna. Pohjoisesta Assyriaa uhkasivat vihamieliset kansat, jotka lienevät olleet hurrilaisia turukku-heimoja. Elamilaiset valtasivat Ekallatumin 1765, ja Ismhe-Dagan pakeni Babylonin Hammurabin suojiin, joka auttoi hänet taas Ekallatumin valtaistuimelle. Ishme-Daganin kuoltua hänen poikansa Drove-Asqur vallitsi Ekallatumia, minkä jälkeen kaupunki katosi historiankirjoista. Babylonian kuningas Hammurabi valloitti maan noin 1760 eaa., ja sen jälkeen Assyria pysyi Babylonian osana kassiittien tuloon saakka 1595 eaa. Hammurabin vallitessa Assyrian kauppasiirtolat lakkauttivat toimintansa Anatoliassa. Kaneshin kauppasiirtokunta lakkasi toimimasta noin 1740 eaa.


title: Assyria

text: Assyria pysyi heikkona kolmisen sataa vuotta. Kun kassiitit valtasivat Babylonian, hurrilaiset puolestaan valtasivat Assyrian alueen ehkä jo Samsu-Ilunan aikoihin. Noin 1470 eaa. Mitannin kuningas Saushtatar ryösti Assurin ja teki Assyriasta vasallinsa. Vuosien 1650–1400 eaa. tapahtumia ei tunneta, vain kuninkaiden nimiä on tiedossa. Nämä Adadi-dynastian 24 kuningasta lienevät olleet mitannilaisten tai hurrilaisten vasallikuninkaita, jotka vaihtuivat tiuhaan tahtiin. Ainakin kerran oli kiista rajasta kassiittien Babylonian kanssa. Assyriasta vietiin temppelien kultaesineitä ja muuta arvokasta Mitanniin, joka pysyi Mitannin valtakunnan osana noin 1400–1350-luvulle eaa. saakka. Tällöin alkoi Lähi-idässä suurvaltojen välillä noin sata vuotta kestänyt kausi, jolloin suurvaltojen välisiä asioita pyrittiin hoitamaan diplomatian avulla. Egypti oli suurin valtakunta alueella. Assur solmi Mitannin vasallina Babylonin kanssa rajasopimuksen. Muuten Assurin valta ei ulottunut laajalle. Vaikka veljekset Assurbelnisheshu ja Assurimnisheshu olivat Mitannin Shutarna II:n vasalleja, he vahvistivat Assurin muureja. Assurbelnisheshu teki Babylonian kanssa uuden rajasopimuksen. Assurdaninakhe II lisäsi Assurin itsenäisyyttä, kun Mitannissa kamppailtiin vallasta. Mitannin valta kasvoi taas Tushrattan aikoina Eribaadad I:n hallitessa Assyriaa.


title: Assyria

text: Keski-Assyrian 200 vuotta kestävä ajoittaisen laajenemisen aika alkoi 1365 eaa., kun mitannilaiset ajettiin pois. Mitannissa puhkesi sisällissota ja sen vasallit ja heettiläiset kävivät valtakunnan kimppuun. Mitannin alueellinen suurvalta romahti. Tällöin Mitannin vasalli Assyria saattoi itsenäistyä ja tehdä pienen sotaretken Eribaadad I:n johdolla Mitanniin. Seuraava Assyrian kuningas, Assur-Uballit I (1365 eaa. – 1330 eaa.), ei sotinut Mitannissa, koska heettiläiskuningas Shuppiluliuma I oli nostanut prinssi Mattiwazan Mitannin kuninkaaksi. Assyria valtasi nyt Niniven itäpuolisen Musrun viljavan tasangon. Hän käytti ensimmäistä kertaa pitkään aikaan Assyrian kuninkaan ja maailmanvaltakunnan kuninkaan arvonimeä, tunnusteli liittoa Egyptin kanssa, ja naitatti tyttärensä Babyloniaan. Enlilnirari kävi sotaa Babylonian kanssa, ja Arikdenilu laajensi Assyrian Zagros-vuorille ja Armeniaan, ja hän taisteli lännessä aramealaista Aklamea vastaan.


title: Assyria

text: Seuraavien hallitsijoiden aikana Assyria kutistui Syyriassa, muttei menettänyt Niniven takaista vilja-aittaa. Seuraava hallitsija Adad-Nirari I valtasi Mitannin, josta tuli ensin vasalli, kapinan jälkeen Hanigalbat-niminen maakunta. Alkoi Assyrian 200 vuotta kestävä laajenemisvaihe. Noin 1250 eaa. kuningas Salmanassar I taisteli menestyksellä aramealaisia, heettiläisiä ja kapinoivia mitannilaisia vastaan. Salmanasser I 1273–1242 eaa. palautti Assyrian mahdin, mutta oli hyvin kovaotteinen vihollista kohtaan. Nämähän uhkasivat Assyriaa hyökkäyksillä ja kapinoilla. Mitanni kukistettiin lopullisesti. Hirmuvalta toimi myös pelotteena – kun tiedot kaupunkien hävittämisistä ja vihollisten surmaamisista levisivät, esimerkiksi heettiläiset olivat sovinnollisempia. Kalahista tehtiin pääkaupunki. Salmanassar eteni Syyriassa ja Levantissa Karkemishiin asti. Hallitsijan valta ja militarismi kasvoivat näihin aikoihin, kova kuri vallitsi koko valtakunnassa, jota johti itsevaltainen kuningas. Rikoslait määräsivät ankaria rangaistuksia, silpomisia ja seivästämisiä.


title: Assyria

text: Salmanasserin poika Tukulti-Ninurta I voitti heettiläiset, eteni pohjoisen vuorilla ja kukisti Babylonian. Näin valtakunta ulottui Bahrainista Syyriaan, mutta pian Babylonia kapinoi, irtautui ja alisti hetkeksi Assyrian vasallikseen. Elämänsä loppupuolella Tukulti-Ninurta muuttui ihmisvihaajaksi ja hirmuvaltiaaksi, ja hän eristäytyi rakennuttamaansa uuteen pääkaupunkiin Kar-Tukulti-Ninurtaan, jonne oppositio hänet saartoi, ja yksi hänen pojistaan surmasi hänet. Hänen seuraajansa Assur-Nadin-Aplin aikoina Assyrian reuna-alueet idässä, lännessä ja pohjoisessa lähtivät omille teilleen. Noin 1200 eaa. Assyria taisteli pohjoisia hyökkääjiä, urartulaisia vastaan. Urartu mainittiin assyrialaisissa asiakirjoissa jo 1260 eaa. Heettiläisten heikennyttyä muun muassa fryygialaisten Mushki-kansojen takia Babylonia ja Assyria alkoivat kilpailla amorilaisella alueella. Ashur-Dan I vakiinnutti maan olot 1179–1134. Vuonna 1155 eaa. Assyria valloitti Elamin kanssa Babylonian, kukistaen kassiittien dynastian. Assyrian mahti alkoi nousta tosissaan vasta Ashur-resh-ishi I:n aikoihin 1133 – 1115 eaa. Tämä kuningas taisteli aramealaisia vastaan ja voitti Babylonin Nebukarnessar I:n.


title: Assyria

text: Tiglatpileser I rakensi Assyriasta suuren imperiumin edeten Välimerelle asti ja lyöden heettiläisten vallan rippeet Syyriassa. Tiglatpileser marssi pari kertaa myös Babyloniin. Häntä pidetään ensimmäisen Assyrian imperiumin perustajana sitten Shamshi-Adadin. Valtakunta alkoi pian kutistua, jo hallitsijan eläessä aramealaisten vallatessa lisää alaa. Tiglatpileserin kuoltua monet alueet kapinoivat. Assur-Belkala kaappasi vallan veljeltään, ja taisteli yhä röyhkeämmäksi käyviä aramealaisia vastaan. Hänen kuoltuaan Assyria kutistui ja menetti syyrialaiset alueensa. Eribaadad I:ltä kaappasi vallan Shamshi-Adad IV. Assurnasirpal I:n aikoihin luultavasti aremaelaiset olivat hävittäneet Assyriaa pahoin. Noin 932 eaa. valtaan noussut Assur-Dan taisteli aramealaisia ja meedialaisten liikkeelle ajamia itäisiä vuoristoheimoja vastaan. Lopulta aramealaiset valtasivat koko maan.


title: Assyria

text: Kuivina vuosina aramealaiset paimentolaiset (Ahlamu) tunkeutuivat kaupunkeihin ryöstelemään. 1083 eaa. Assyrian nälänhätä oli niin kova, että esiintyi ihmissyöntiä. Aramealaiset tunkeutuivat suurina joukkoina maahan ja myös kukistivat Babylonian kuninkaan. Vuoteen 934 eaa. mennessä Tigrisin itäpuoliset kaupungit olivat päätyneet aramealaisten vallan alle. Seuraavina vuosisatoina aramean kieli yleistyi käyttökielenä alueella. Vaara uhkasi Assyriaa myös pohjoisesta. 1000 eaa. Urartu, pohjoinen indoeurooppalainen valtio, valloitti suuren osan Assyriaa.


title: Assyria

text: Noin vuonna 1000 Assyriaa heikensivät aramealaisten tekemät ryöstelyt ja pohjoisen vuoristovaltion Urartun hyökkäykset. Aramea oli uusassyrialaisella ajalla Assyrian virallinen kieli. Heikko Assyria turvasi alueensa, kun kuningas Adad-nirari II 911 – 891 eaa. hyökkäsi Assyrian vihollisia vastaan ja valtasi hieman alaa Babylonialta. Tukulti-Ninurta II hallitsi Assyriaa vain noin viisi vuotta, ja teki seikkailunomaisia sotaretkiä kauas vuorille, muttei vallannut suuria alueita. Hän eteni Urartuun ja muun muassa voitti Laqen aramealaisvaltion Terqan tienoilla. Tukulti-Ninurta II teki marssikierroksen myös Babyloniassa luultavasti maan luvalla.


title: Assyria

text: Vasta Assurnasirpal II, joka hallitsi 883 eaa.–859 eaa., aloitti raa'at valloitusretket muihin maihin. Khaburin ja Eufratin välissä olleet aramealaiset lyötiin raa'asti, mikä nosti kapinan, joka kukistettiin parissa päivässä. Sotaretket suuntautuivat muun muassa pohjoiseen Nairi-maihin ja Libanoniin Foinikiaan, joka suostui maksamaan veroa pelätessään Assyrian armeijaa. Assyrian armeija tuli tuolloin ensi kertaa tunnetuksi raakuudestaan. Pääkaupunki siirtyi Kalhuun, jonka sotavangit rakensivat. Assurnasirpal alkoi käyttää assyrialaisia kuvernöörejä paikallisten sijaan valloitetuilla alueilla.


title: Assyria

text: Hänen seuraajansa Salmanassar III (858 eaa.–823 eaa.) valtasi Babylonian ja taisteli Karkarissa muun muassa Israelin kuningas Ahabia vastaan, muttei voittanut. Salmanassar III pani Israelin maksamaan veroa ja valtasi Foinikian kauppakaupungit Siidonin ja Tyyroksen. Vuosina 823–745, jolloin hallitsi muun muassa riippuvista puutarhoista tunnettu kuningatar Semiramis, Assyria oli heikko. Shamshi-Adad V voitti veljensä valtataistelussa, ja laajensi Assyrian valtaa Bit Adiniin asti. Pohjoisessa uhkasi Urartu, jossa Assyrian sotaretket onnistuivat vain osittain. Babylonian kuninkaan Mardukzakirshumin kuoltua Assyria hyökkäsi Babyloniaan Derin seudulta pohjoisesta, kiertäen länsirajan linnoitteet. Kuningas pakeni, jäi vangiksi ja vietiin Niniveen.


title: Assyria

text: Pian Babylonian uusi kuningas Babaakhdinna kapinoi, ja Assyrian sotajoukko marssi melko itsenäiseen Etelä-Babyloniaan saaden sen maksamaan Assyrialle veroja. Babylon jäi itsenäiseksi, koska assyrialaiset kunnioittivat Babylonia. Shamshi-Adadin ulkomaalainen vaimo, Semiramis eli Sammu-Ramat, hallitsi neljä vuotta Assyrian valtaistuimelle puolisonsa kuoltua, ennen kuin alaikäinen kruununprinssi ehti kasvaa aikuiseksi. Semiramis teki sotaretkiä meedialaisten ja mannealaisten kimppuun Urmia-järven lähistöille. Guzanan eli Tell Halafin aramealaiskapina kukistettiin. Salmanassar V:n poika Adad-Nirari III soti meedialaisia vastaan, ja teki sotaretken Syyrian kapinoivia valtioita vastaan, edeten 804 Etelä-Israeliin, Gazaan. Libanonin Amurru, Foinikian Siidon ja Tyyros, Israel, Edom ja Filistea ja Damaskos maksoivat veroa. Babylonian kanssa oltiin liitossa, ja sitä autettiin sodassa aramealaista iturealaisia vastaan. Adad-Nirari III:n kuoltua Assyria heikkeni noin 40 vuodeksi. Urartu oli mahtava Argisti I:n ja Sardur III:n hallitessa sitä. Salmanassar IV:n aikoina Urartun kanssa sodittiin kuusi kertaa, Urraty ulottui Malatyaan ja Apelloon asti. Assyrian maakunnat itsenäistyivät, muun muassa Tell Asmarissa eli Til Barsipissa kuvernööri Shamshuilu ei edes maininnut seinäkirjoituksissa Assyrian kuninkaan nimeä.


title: Assyria

text: Kun 745–727 hallinnut taitava kenraali Tiglatpileser III kaappasi vallan, maata hävitti sisällissota ja kulkutauti. Assyrian armeija kehittyi voittamattomaksi sotakoneeksi. Tiglatpileser III teki Assyriasta suuren, ja häntä pidetään Uus-Assyrian imperiumin perustajana. Hän meni Babyloniaan pistäen sen maksamaan veroa, voitti Urartun, meedialaiset ja uusheettiläiset kaupunkivaltiot. 729 Tiglat-Pileser valtasi Babylonin. Syntynyttä Assyrian valtaa laajensivat ja pitivät yllä Sargonin dynastian kuninkaat.


title: Assyria

text: Sargon II kaappasi vallan 722, kun kuningas Salmanasser V kuoli ollessaan sotaretkellä Samariassa. Sargon II valtasi Israelin pohjoisen kuningaskunnan ja vei sen kansan pakkosiirtolaisuuteen. Sargon II taisteli menestyksellä Elamia vastaan, joka oli liittoutunut kapinoivan Babylonin kanssa. Hän soti myös meedialaisia ja Urartua vastaan ja kaatui sotaretkellä, jolla taisteltiin kimmerialaisten kanssa. Sargonin poika Sanherib 705–681 eaa. yritti saartaa Jerusalemin, muttei onnistunut. Hän myös löi kapinoivan Babylonian, jonka kapinointi jatkui hänen elinaikanaan Elamin tuella ja ilmankin. Jatkuvasta kapinoinnista raivostunut Sanherin hävitti Babylonin 689 ja muun muassa antoi määräyksen ohjata kastelukanavien vedet kaupunkiin. Sanheribin poika Assarhaddon (681–669 eaa.) valtasi Egyptin ja piti jossain vaiheessa Juudan kuningasta Manassea vankinaan. Assyria oli nyt laajimmillaan. Hän rakensi Babylonin uudelleen. Assurbanipal oli sivistynyt kuningas, joka rakennutti kuuluisan kirjaston 669–627 eaa. Assurbanipal taisteli monia vihollisia vastaan, muun muassa meedialaisia ja kimmerialaisia. Hän menetti kapinoivan Egyptin. Assurbanipalin veljen Shamasshumukinin johdolla kapinaan noussut Babylon vallattiin ja vanhan vihollisen Elamin pääkaupunki Susa hävitettiin maan tasalle.


title: Assyria

text: Assurbanipalin kuoleman jälkeen maa ajautui pahoihin vaikeuksiin. Skyytit, kimmerialaiset ja meedialaiset hyökkäsivät maahan, Babylonia itsenäistyi Nabopolassarin johdolla. Meedian Kyaxares hävitti Niniven Babylonian Nabopolassarin kanssa. Assyrian kenraali Ashur-uballit II yritti vielä vastarintaa Egyptin faarao Neko II:n tukemana, muttei menestynyt. Assyrian armeijan rippeet lyötiin vuonna 605 eaa. Megiddon taistelussa.


title: Assyria

text: Kaldealaiset perivät Assyrian vallan 612 eaa., ja valtasivat Assyrian aikoinaan hallitsemat maat Syyriasta ja Palestiinasta. Kaldealaiset nostivat Babylonin alueen huomattavimmaksi kaupungiksi. Kun kirkko ja valtio erotettiin toisista, hallitsijan valta heikkeni eikä hän saanut kansaansa puolustautumaan tarpeeksi tehokkaasti persialaisia vastaan. Kyyros II Suuri valtasi Babylonin 539 eaa.


title: Assyria

text: Assyrian talous perustui maanviljelyyn, joka oli vähemmän riippuvaista keinokastelusta kuin Babyloniassa. Hevosten jalostus oli tärkeää. Kaupankäynti kasvoi entistä suurempiin mittoihin, ja kauppareittien hallinnasta sodittiin. Assyria osti metalleja Anatoliasta ja Armeniasta, tinaa Iranista ja puutavaraa lännestä.


title: Assyria

text: Assyrian suurvallan aikana sen valtapiiriin kuului monia kansoja. Asukkaille kuitenkin muodostui etnisestä taustasta riipumatta assyrialainen identiteetti. Tätä autoi aramean kielen vakiintuminen valtakunnan yhteiseksi kieleksi.


title: Assyria

text: Assyrian arkkitehtuuri kehittyi omaleimaiseksi. Palatseissa oli värikkäitä seinämaalauksia. Sinettien veistäminen kehittyi omana taiteenlajinaan.


title: Linssi

text: Linssi voi tarkoittaa seuraavia:


title: Mitanni

text: Mitanni (Hanigalbat) oli muinainen suurvalta Lähi-idässä Syyriassa. Tämä Khabur-joen latvoilla sijaitseva valtio oli olemassa noin 1500–1360 eaa. ja sen pääkaupunki oli Washukanni. Mitannin perustivat hurrilaiset, jotka levittäytyivät kolmannella ja toisella vuosituhannella Lähi-itään. Hurrilaisia johti noin 1700-1600 eaa. alueelle saapunut indoeurooppalainen sotilasaateli. He puhuivat indoarjalaista substraattikieltä, jonka on oletettu olevan sukua nykyisille indoarjalaisille kielille. Mitanni soti muiden suurvaltojen, muun muassa Egyptin, heettiläisten ja Assyrian kanssa. Niin sanotulla Amarna-kaudella Egypti piti yllä diplomaattisuhteita Mitanniinkin. Sen tuhoksi koituivat vallanperimysriidat. Niiden takia Mitanni oli altis Assyrian hyökkäyksille, joka kukisti vähitellen Mitannin vuodesta 1350 eaa. alkaen. Mitannin väestö muuttui, kun noin 1000 eaa. aramealaiset tunkeutuivat maahan.


title: Mitanni

text:
Indoeurooppalaisia hurrilaisia saapui Khaburin ja Belikhin alueelle noin
1800–1600 eaa. He perustivat oman valtion ja pääkaupungin, "Washukkanin". Hurrilaisen yläluokan vallan alla oli seemiläisiä amorilaisia. Indoeurooppalais-seemiläinen Mitanni soti mm. Egyptin kanssa 1400-luvulla eaa. ja myöhemmin teki sen kanssa sopimuksen heettiläisiä vastaan. Valtakunta ei koskaan ollut Lähi-idän vahvin, mutta ajoittain yksi suurvalloista. Mitannin historiasta ei ole löydetty omia lähteitä, vaan kaikki tiedot siitä perustuvat sen vihollisten ja kauppakumppanien tietoihin. Assyrialaiset kukistivat Mitannin ensin ryöstämällä Washukannin 1360 eaa., ja myöhemmin lopullisesti noin 1200 eaa.


title: Mitanni

text: Mitannia kutsuttiin Assyriassa nimillä "Naharina", "Hanilgalbat" tai "Khanigalbat" ja heetiksi nimellä "Hurri". Mitannin pääkaupunkia Washukkania ei ole löydetty, mutta sen arvellaan sijainneen Khabur-joen laaksossa, nykyisessä Syyriassa. Toinen Mitannin pääkaupungeista oli "Taite" (ehkä Tell Hamidiya). Alueella viljeltiin maata sadeviljelynä ja paimennettiin karjaa.


title: Mitanni

text: Hurrilaisia asui Ylä-Mesopotamian alueella amorilaisten joukossa jo Akkadin aikoina noin 2350 eaa.


title: Mitanni

text: Alueelle saapuneiden hurrilaisten uskotaan nousseen valtaan lähinnä vanhan heettiläisten valtakunnan sotaretkien ansiosta. Heettiläinen Mursili I kukisti mm. Yamhadin eli Aleppon. Barattarna eli Paratarna tai eräs hänen seuraajansa valtasi Aleppon ja alisti vasallikseen Alalakhin kuninkaan Idrimin Kizzuwatnan nykyisessä Kaakkois-Turkissa. Idrimi mainitsee savitauluissaan hurrilaisten ja hänen valtionsa välisistä vanhoista siteistä. Paratarnan valtakunta ulottui Vähä-Zabilta Orontes-joelle.


title: Mitanni

text: Joskus 1550 Assyria ja Arrapha idässä muuttuivat Mitannin vasalleiksi. Shaushatar voimisti maata entisestään ennen 1500 eaa. ryöstäen Assurin, mutta jättäen maahan assyrialaisen vasallikuninkaan. Samantyyppinen käsittely toistui Aleppon, Nuzin ja Arraphan kanssa.


title: Mitanni

text: Mitanni esti heettiläisten laajenemisen Kizzuwatnan ja pohjoisen Ishuwan avulla. Laajimmillaan Mitanni ulottui Nuzista (Kirkuk) idässä Keski-Syyrian Aleppoon. Heettiläiset ja Mitanni solmivat niin sanotun Mattiwazan sopimuksen. Mitannissa vallitsi hyvinvointi.


title: Mitanni

text: 1500–1450 eaa. Mitanni soti Egyptiä vastaan muutamassa taistelussa. Kanaanilaiset nousivat kapinaan, ja 1457 eaa. (1482 eaa., 1479 eaa.) käytiin Megiddossa suuri taistelu (katso Harmageddon), jossa oli satoja kanaanilaisia johtajia faarao Thutmosis III:a vastassa. Kanaanilaiset pakenivat Megiddoon, jonka egyptiläiset saarsivat seitsemäksi kuukaudeksi, kunnes se antautui. Megiddossa on käyty monia taisteluja historian aikana, koska se on kauppateiden varrella. Megiddon voitto avasi egyptiläisille tien pohjoiseen. Eräällä sotaretkellään Thotmes III eteni Eufratille asti ja metsästi siellä norsuja.


title: Mitanni

text: Pian Egyptin ja Mitannin välille muodostuivat ystävälliset suhteet, sillä Egypti ajoi diplomatiapolitiikkaa ja heettiläiset uhkasivat Mitannia. Myöhemmin Thutmoses III eteni Pohjois-Syyriaan Orontes-joelle, Aleppon seuduille, mutta vetäytyi alueelta pian, ja Egyptin valtaan jäi vain Foinikia. Egypti jätti kompromissitarkoituksessa Aleppon ja Karkemishin Mitannin haltuun. Amenhotep II taisteli Mitannia vastaan 1425 eaa.


title: Mitanni

text: Vuonna 1420 eaa. Egyptin kuningas Thutmosis IV alkoi ylläpitää hyviä suhteita Mitanniin Shuttarna II:n aikana. Kirjeitä, lahjoja ja lahjankyselykirjeitä vaihdettiin. Mitannin kuningas Artatama suostui vasta faarao Thutmosis IV:n seitsemänteen pyyntöön ja lähetti hänelle tyttärensä puolisoksi heettiläisiä vastaan solmitun liiton takeeksi. Liitto takasi kolmen sukupolven ajan Egyptin ja Mitannin hyvät välit. Vastalahjaksi Amenofis III:n kymmenentenä hallitusvuonna Mitannin kuninkaan Shutarna II:n tytär Keluhepa matkusti valtavan saattueen kanssa Egyptiin vieden mukanaan runsaat lahjat.


title: Mitanni

text: Heettiläiskuningas Tudhalija IV taisteli Kizzuwatnaa, Arzawaa, Ishuwaa, Aleppoa ja ehkä myös Mitannia vastaan.


title: Mitanni

text: Kuningas Artashuwaran murhasi eräs ylimys, joka asettui sijaishallitsijaksi ja nosti alaikäisen Tushrattan valtaistuimelle. Egyptissä vallinnut Amenofis IV suhtautui ulkopolitiikkaan välinpitämättömästi ja suhde Mitanniin heikkeni. Tushrattasta tuli Mitannin viimeinen itsenäinen kuningas. Tushrattan aikaan Egypti oli liitossa Mitannin vihollisten heettiläisten ja assyrialaisten kanssa, sillä egyptiläiset päättelivät maan vallan olevan heikkenemässä. Tätä mieltä olivat myös Syyrian Aziru ja Amurru, jotka itsenäistyivät. Heettiläisten suurkuningas Suppiluliuma valloitti Kizzuwatnan, mikä esti heettiläisiä laajenemasta Syyriaan. Pian heettiläiset hyökkäsivät myös Mitannin omistamaan Syyriaan ja valtasivat sen mitannilaisilta marssimalla Eufratin yli, missä Mitanni menetti valta-asemansa.


title: Mitanni

text: Alkoi pitkä sota, jonka aikana sotaonni vaihteli ja välillä tehtiin Mattiwazan sopimuskin. Heettiläiset valtasivat Mitannilta Amurrun ja Nuhashshen (Keski-Syyria) maat Syyriassa. Karkemish kukistui. Suppiluliuma laajensi myöhemmin valtaansa Libanoniin. Heettiläiset saapuivat myös Ishuwan maahan, joka sijaitsi Anti-Taurusvuorilla ylemmän Eufratin jokilaaksossa.


title: Mitanni

text: Heettiläiset uusivat hyökkäyksensä vallaten kaupungit Halab, Mukish, Niya, Arahati, Apina ja Qatna Eufratin länsipuolisesta Syyriasta. Lopulta heettiläiset valtasivat Washukanninkin. Kun taistelun hävinnyt Tushratta pakeni, hänet murhasi eräs hänen pojistaan.


title: Mitanni

text: Mitanni oli menettänyt valloituksensa. Shuppiluliuma lähetti vävynsä, Mattivaza-nimisen prinssin vasalliksi Hanigalbatiin eli Mitanniin. Assyria alisti Mitannin vasallikseen noin 1360 eaa., kun sen kuningas Assur-uballit hyökkäsi maahan. Assyriassa oli Babylonin kassiittien aiheuttamia vaikeuksia. Mitannin kuningas Shattuara I ryhtyi kapinaan Assyrian Adad-Nirari I:stä vastaan. Adad-Nirari voitti Shattuaran, joka vannoi vasallivalan.


title: Mitanni

text: Vaikka Assyria oli voimakas, Mitannin Wasashatta kapinoi, ja Assyria valtasi Mitannin Taidun ja miehitti Washshukannun, Amasakkun, Kahatin, Shurun, Nabulan, Hurran ja Shuduhun kaupungit, eli Balihkin ja Khaburin välillä olevan Mitannin ydinmaan jossa oli 12 suurta kaupunkia. Eufratista länteen Assyria ei edennyt. Assyriaan vietiin kahleissa kuningas, hänen perheensä ja Mitannin ylimystöä. Tämän takia Adad-Nirari I julisti itsensä suurkuninkaaksi.


title: Mitanni

text: Mitannin Assyrian kontrolloima kuningas Shattuara III kapinoi Assyrian kuningasta Shalmaneser I:stä (1270-l-1240-l) vastaan heettiläisten ja Ahlamu-paimentolaisten avulla noin 1250 eaa. Liittoutunut armeija valtasi vuoristosolat ja vesipaikat, ja kapinaa kukistamaan lähetetty Assyrian armeija kärsi janoa. Assyrilaiset voittivat silti ahlamut, mitannilaiset ja heettiläiset ja hurrilaisten kaupungit, joita oli noin 300, hävitettiin. Mitannin maata hävitettiin ja 15 000 vankia vietiin Assyriaan.


title: Mitanni

text: Noin 1300 eaa. Assyria valloitti Mitannin, josta muutamaa vuosikymmentä myöhemmin tuli pelkkä Assyrian provinssi, jota johti Assyrian suurvisiiri.


title: Mitanni

text: Assyrian kuningas Tukulti-Ninurta I 1243 eaa. – 1207 eaa. kuljetti maasta arvokasta tavaraa Mitanniin. Noin 1200–1150 eaa. heettiläiset hyökkäsivät Mitannin ja Assyrian alueille ehkä ryöstäen Assyriaa, ja heettiläiset ehkä tukivat Mitannin kapinaa. Assyrian hallintokeskus Tell Sabi Abyad tuhottiin.


title: Mitanni

text: Noin 1000 eaa. Mitanni aramealaistui ja hurrin kielen käyttö alueella väheni. Uus-Assyrian kuninkaat kutsuivat maata Hanigalbatiksi viitaten historiaan ehkä tietoisesti. Maakunta kapinoi kuitenkin vielä monta kertaa, ja Uus-Assyrian kuningas Assarhaddonin oli kukistettava kapina.


title: Mitanni

text: Mitannin pääkaupunki vuodesta 1500 eaa. oli Washukanni (Waššukanni, Wassukanni, Wassuganni, Vasukhani jne). Kaupunki lienee sijainnut Tell el Fakhariya Ras el 'Aynin kummun eli Assyrian ajan Sikan lähellä, sillä kaupungin nimi kirjoitetaan assyriassa Wa-"sikan"-ni. Wassukanni ryöstettiin Adad-nirari I:n aikana noin 1290 eaa. Lähellä sijaitsee myös kivikautinen Tell Halaf.


title: Urartu

text: Urartu oli Lähi-idässä sijainnut muinainen valtakunta. Se tunnetaan lähinnä Assyrian vihollisena. Urartulaiset kutsuivat maataan nimellä "Biainili". Valtakunnan keskus oli Vanjärven tienoilla Lähi-idässä. Urartu oli pitkään valtioiden liitto 1350–850 eaa., ehkä aiemminkin. Noin 850 eaa. yhdistynyt valtio laajeni suurvallaksi vuoteen 750 eaa. mennessä. Silloin maa ulottui Pohjois-Syyriaan ja Iraniin asti. 700-luvulla Urartu heikentyi ja armenialaiset nousivat alueen hallitsevaksi kansaksi. Urartuun liittyviä löytöjä on tehty neljän järven ympäristöstä. Näistä Van- ja Çildir-järvet kuuluvat nykyisin Turkkiin, Urmia Iraniin ja Sevan Armeniaan.


title: Urartu

text: Nykytieteissä ja historiantutkinnassa valtakuntaa kutsutaan Urartuksi. Kuitenkin urartulaiset kutsuivat kansaansa nimellä "Biainili" ("bialaiset"), tarkoittaen "Van-järven kansaa". Joskus urartulaisia kutsutaan khaldilaisiksi, koska heidän pääjumalansa oli Khaldi. Heprealaisten Ararat liittyy Urartuun. "Urartu" on assyriankielinen nimitys maantieteelliselle alueelle.


title: Urartu

text: Urartun kulttuurilla oli hurrilainen tausta ja heettiläisiä kytkentöjä, mutta se on silti omaleimainen sivilisaatio. Urartun metallityöt olivat tunnettuja ja hyvin tehtyjä. Urartulaisia linnakkeita oli Vanissa, Armavirissa, Erebunissa (nykyisessä Jerevanissa), Anzafissa, Cavustepessa ja Başkalessa. Myös Altintepe, Toprakkale, Patnos ja Cavustepe olivat ainakin ajoittain urartulaisia. Hurrilaisia tiedetään olleen Syyriassa jo 2300 eaa. Uruatrin tai Nairin liitto mainitaan ensi kertaa Assyrian Salmanassar I:n piirtokirjoituksissa vihollisena noin 1270 eaa. Urartulaiset hyökkäsivät toistuvasti Assyriaan, erityisesti sen kuninkaitten Tukulti-Ninurta I:n (n. 1240 eaa.), Tiglat-Pileser I:n (n. 1100 eaa.), Ashur-bel-kalan (n. 1070 eaa.), Adad-nirari II:n (n. 900 eaa.), Tukulti-Ninurta II:n, (n. 890 eaa.) Assurnasirpal II:n (884–859 eaa.) ja Aramun (n. 860–843 eaa.) aikana.


title: Urartu

text: Ensimmäiset merkinnät Urartusta ovat 1300-luvulta eaa. assyrialaisten kirjoituksista. Niissä käytetään sanaa "uruartri" kuvaamaan samalla alueella asunutta kansaa. Kuningas Aramu eli Arame (n. 860–843 eaa.) perusti Biainin kuningaskunnan noin 850 eaa., minkä jälkeen assyrialaiset alkoivat käyttää valtiosta nimeä "Urartu."


title: Urartu

text: Aramun valtakunnan pääkaupungin Arzashkunin valtasi Assyrian kuningas Salmanassar III, joka kuitenkin vetäytyi maasta runsaiden tappioiden jälkeen. Salmanassar hyökkäsi Urartuun 20 vuotta myöhemmin, mutta vielä huonommin tuloksin. Vastassa oli Urartun voimakas kuningas Sardur. Assyrialaiset kuitenkin ryöstivät ja polttivat Urartua ja vetäytyivät maasta.


title: Urartu

text: Litiprin poika Sardur I (840–830) anasti vallan ja perusti mahtidynastian. Sardur I siirsi pääkaupungin Tushpaan (Tuspaan) nykyiseen Vaniin Vanjärven rannalle ja myös linnoitti kaupungin. Piirtokirjoitukset oli kirjoitettu assyriaksi. Sardur I:n jälkeen tulleet kuninkaat laajensivat valtakuntaa. Ispuini (n. 830–810 eaa.) valtasi Mushashirin naapurivaltion ja nimitti Sardur II:n varakuninkaakseen. Ispuinia vastaan hyökkäsi etelästä Assyrian silloisen kuninkaan Shamshi-Adad V:n sotapäällikkö Mutariassur. Ispuini kirjoitutti sekä assyriaksi että urartuksi piirtokirjoituksen, jossa hänen kerrotaan rakentaneen Musassirin kaupunkiin 140 kilometrin päähän Ninivestä temppelin jumala Khaldille ja tämän puolisolle Bagmastulle.


title: Urartu

text: Ispuinin poika Menua 810–781 eaa. laajensi valtakuntaa huomattavasti mm. kauas etelään ja länteen Eufratin mutkaan asti pannen verolle myöhäisheettiläisen Malatian. Koillisessa valtio laajeni Araksin toisella puolelle, idässä mannealaisten maahan Urmiajärvelle. Hän kaivautti ohran- ja vehnänviljelyä tehostamaan Vanjärveen laskevan Menuan kanavan, jota on joskus pidetty Semiramiin rakennuttamana. Urartu kukoisti valloitetuista maasta saaduilla veroilla. Hän rakennutti Urartun jumala Khaldin temppelin vain 140 km:n päähän Assyrian pääkaupungista Ninivestä. Menua laajensi valtakuntaa myös länteen. Menuan tekemiä kirjotuksia on säilynyt muun muassa Urmiajärven lähellä sijaitsevasta Tashtepessa. Menua hallitsi maata yhdessä Ispuinin kanssa 10 vuotta.


title: Urartu

text: Kuningas Argisti I (n. 785–760 eaa.) laajensi valtakuntaa entisestään, vaikka kohtasi valloituksissaan voimakasta vastarintaa. Hän löi maahan kohdistuneet Assyrian kuninkaan Shalmanassar IV:n sotaretket. Argisti laajensi maata nimenomaan itään, mutta joutui jatkuvasti sotimaan valloitetuista alueista. Argistin aikana Urartun raja ulottui Erivaniin (Jerevan), Sevanjärvelle, Kurajoelle ja sitten Transkaukasukselle. Kaakossa Argisti ulotti valtansa Parsuan alueelle Dijalan lähelle. Samaan aikaan alueelle olivat saapumassa persialaiset.


title: Urartu

text: Kuningas Sardur III 764–733 eaa. joutui maan itärajalla puolustautumaan hyökkääjiä vastaan. Hän jätti kirjoituksen Sevanjärven eteläpuolelle Zakhaluun ja valloitti lännessä Kommagenen, Malatyan ja Aleppon. Siten Urartu ulottui Izoliin Eufratin varrella.


title: Urartu

text: Urartun laajeneminen pysähtyi Assyrian Tiglatpileser III:een, joka nousi Assyrian valtaistuimelle Sardurin 21. hallitusvuonna. Tiglatpileser hyökkäsi heti Urartun kaakkoisten alueiden kimppuun, karkotti sieltä urartulaiset ja siirsi alueelle uusia ihmisiä. Urartulaisten tukemat "kuninkaat" surmattiin. Sardur hävisi Eufratin varrella Urfasta luoteeseen käydyn taistelun. Assyrian armeija eteni Tuspan muureille asti ajaessaan takaa pakenevia urartulaisia, mutta ei kyennyt valloittamaan kaupunkia ilman piirityskalustoa. Kolmen vuoden kuluttua Assyria kaappasi kaikki Urartun läntiset valloitukset. Urartulla oli enää Armenian järvien ydinalue ja pohjoiset alueet. Voitettu Sardur kukistui palatsikumouksessa, ja kolmen vuoden kuluttua Assyrian voimakas kuningas Tiglatpileser III kuoli. Seuraaja Rusas I (Rusa I) valtasi takaisin menetetyt alueet kaakossa ja Azerbaidžanin Iranissa, kun Syyriassa ollut kapina piti Assyrian uuden kuninkaan Salmanassar V:n muissa touhuissa. Urartu valtasi taas Musashirin (Musassirin) ja ulotti valtansa Persian Azerbeidzhaniin. Rusas I rakennutti Toprak-Kaleen Vaniin puutarhakaupungin ja kanavan makean veden saantia varten. Rusas I pystyi alussa puolustautumaan maata uhkaavia kimmeriläisiä ja skyyttiläisiä vastaan.


title: Urartu

text: Urartun alamäki alkoi, kun 750 eaa. kimmeriläiset ja 714 Assyrian kuningas Sargon II hyökkäsivät Urartuun. Mushashirin päätemppeli ryöstettiin, ja Iso-Sabia pitkin edennyt Sargon II:n armeija voitti kimmeriläissodassa heikentyneet Rusas I:n joukot (730–713 eaa.) taistelussa Urmiajärven lähellä. Sargon II kertoo Rusas I:n tappaneen itsensä rautaisella tikarilla. Sargon II:n mukaan assyrialaiset hävittivät Urartua ankarasti muuttaen rikkaan, hyvin hoidetun maan autiomaaksi. Paluumatkalla vallattiin ja ryöstettiin Mushashir. Khaldin temppelistä otettiin ryöstösaaliiksi Rusas I:n pronssikuva. Tämän jälkeen Urartu oli enää ydinmaa. Rusas I:n poika, Urartun kuningas Argisti II maksoi veroja Niniveen ja onnistui vain ankarasti ponnistellen puolustamaan maata kimmeriläisiä vastaan. Rusas II onnistui hyökkäämään Fryygiaan länteen. Urartun viimeiset merkittävät kuninkaat olivat Rusas III ja Sardur IV. Sitten Urartuun hyökkäsivät pohjoisesta skyytit 620 eaa., ja maan valloittivat skyyttien liittolaiskansa meedialaiset 612 eaa. samoihin aikoihin, kun Assyria romahti etelässä.


title: Urartu

text: Armenialaiset alkoivat saapua maahan 600 eaa. Skyytit tuhosivat Urartun 585 eaa. Urartu yritti vielä kapinoida valloittajiaan vastaan, mutta hävisi pian kartalta vuoteen 500 eaa. mennessä. Urartun metallitöiden maine jäi esikuvaksi kreikkalaisille ja etruskeille.


title: Linssi (optiikka)

text: Linssi on lasista tai muusta läpinäkyvästä aineesta tehty kaarevapintainen optinen kappale, joka taittaa valonsäteitä tai muuta sähkömagneettista säteilyä tietyllä tavalla, kooten tai hajottaen sitä. Esimerkiksi mikroaaltolinssejä voidaan tehdä parafiinivahasta tai asfaltista ja infrapunalinssejä germaniumista tai piistä.


title: Linssi (optiikka)

text: Linssin ominaisuuksia kuvaa polttoväli, joka on positiivinen kokoavalle (kuperalle) ja negatiivinen hajottavalle (koveralle) linssille. Linssin voimakkuutta eli optista taittokykyä kuvaamaan käytetään "dioptria"-yksikköä (1 dioptria = 1 m), joka on polttovälin käänteisluku. (Esimerkiksi +0,5 diopterin silmälasin polttoväli on 2 metriä).


title: Linssi (optiikka)

text: Linssin optisia virheitä ovat pallopoikkeama ja väripoikkeama.


title: Linssi (optiikka)

text: Linssin nimi on peräisin kasvikunnasta. Monissa kielissä sama sana, esimerkiksi latinan "lens", ranskan "lentille", saksan "Linse" ja suomen "linssi", tarkoittaa myös linssi-nimistä kasvia. Kun optisia linssejä alettiin valmistaa, niistä ryhdyttiin käyttämään samaa nimeä, koska kupera linssi muistuttaa muodoltaan linssikasvin siementä. Englannissa kuitenkin "lens" tarkoittaa vain optista linssiä, kun taas kasvin nimi on "lentil".


title: Linssi (optiikka)

text: Tavallisimmin linssi on valamalla, puristamalla tai hiomalla tehty lasi- tai muovilinssi, jonka kaksi pintaa ovat koveria tai kuperia, toinen pinta voi olla tasainen. Aineen taitekerroin ja pintojen muoto antaa linssin ominaisuudet. Linssin toiminta perustuu valon taittumiseen (Snellin laki), samaan tapaan kuin prismassa. Galaksit ja galaksijoukot voivat muodostaa ""gravitaatiolinssin"" taittamalla painovoimallaan sen takaa tulevia valonsäteitä. Näin on löydetty monia kohteita, joita ei muuten olisi voitu havaita. Tähdet ja muut pienemmät kappaleet muodostavat mikrogravitaatiolinssin samalla tavalla.


title: Linssi (optiikka)

text: Kupera linssi on keskeltä paksumpi kuin reunoilta. Kupera linssi kokoaa optisen tason (suorassa kulmassa linssin pitkittäissuuntaan) suuntaiset valonsäteet polttopisteeseen esineen ollessa polttopistettä kauempana (käytännössä aina). Siinä harvinaisessa tapauksessa, jossa esine on polttopistettä lähempänä, linssi hajottaa optisen tason suuntaiset valonsäteet (siten, että niiden jatkeet leikkaavat toisessa polttopisteessä). Kuperan linssin muodostaman kuvan saa esiin varjostimella, mikäli esine on polttopistettä kauempana linssistä, sillä tällöin muodostuva kuva on "todellinen").


title: Linssi (optiikka)

text: Kovera linssi on linssi, joka on keskeltä ohuempi kuin reunoilta. Kovera linssi taittaa valoa poispäin linssin taakse muodostuvasta "valepolttopisteestä". Niinpä valo hajoaa ja kuva suurenee. Koveran linssin muodostamaa kuvaa ei saa näkyviin varjostimella, joten sitä kutsutaan "valekuvaksi". Valekuvan voi kuitenkin nähdä jos linssiin katsoo paljaalla silmällä.


title: Linssi (optiikka)

text: Fresnel-linssit ovat profiililtaan sahalaitaisia, erityisen ohuita linssejä, jotka on saatu pallomaisesta linssistä ikään kuin katkaisemalla pinta vyöhykkeittäin. Näin jää paljon materiaa pois ja linssit ovat erityisen keveitä. Käytetään majakoissa, piirtoheittimissä, halvoissa suurennuslaseissa ja valotekniikassa.


title: Linssi (optiikka)

text: Kupera linssi kokoaa valoa, kovera hajottaa. Kuperan linssin läpi sen "pääakselin" suuntaisesti kulkevat valonsäteet leikkaavat kaikki toisensa likipitäen samassa pisteessä, linssin polttopisteessä. Sen etäisyyttä linssistä sanotaan linssin polttoväliksi, josta kaavoissa käytetään merkintää "f". Kääntäen jos valonlähde sijaitsee linssin polttopisteessä, linssin läpi kulkeneet valonsäteet jatkavat matkaansa yhdensuuntaisesti. Näitä voidaan pitää ääriesimerkkeinä linssin muodostamista kuvista: äärettömän kaukana olevasta kohteesta syntyy kuva linssin polttopisteeseen, polttopisteessä olevasta kohteesta taas äärettömän kauas.


title: Linssi (optiikka)

text: Linssi muodostaa kuvan myös muualla sen pääakselin läheisyydessä olevista esineistä. Jos merkitään esineen etäisyyttä linssistä "S":llä, riittävän ohut kupera linssi muodostaa esineestä kuvan etäisyydelle "S", joka voidaan laskea "linssiyhtälön" eli Gaussin kuvauslain avulla:


title: Linssi (optiikka)

text: Tämä merkitsee, että jos esine asetetaan etäisyydelle "S" linssistä ja linssin toiselle puolelle etäisyydelle "S" asetaan sopiva kuvapinta, pinnalle muodostuu selvä kuva. Jos kuvapinnan etäisyys poikkeaa "S"':sta jonkin verran, kuva on epäselvempi. Tällaisessa tapauksessa linssin sanotaan muodostavan "todellisen kuvan". Tähän perustuu esimerkiksi valokuvaus.


title: Linssi (optiikka)

text: Jos kuitenkin esineen etäisyys linssistä on pienempi kuin sen polttoväli eli jos "S" < "f", edellä olevasta yhtälöstä laskettava "S" on negatiivinen. Tämä merkitsee sitä, että kuva muodostuu samalle puolelle linssiä kuin kuvattava esinekin. Sitä ei silloin voi muodostaa kuvapinnalle, mutta linssin toiselta puolelta katsottaessa esine näyttää olevan siinä kohdassa, jossa tämä ns. "valekuva" on. Valekuva ei ole todellisten valonsäteiden vaan niiden jatkeiden muodostama. Esimerkiksi suurennuslasi muodostaa kuvan tällä tavalla. Kuvan suurennus voidaan laskea yhtälöstä


title: Linssi (optiikka)

text: missä "M" on suurennussuhde; jos |"M"|>1, kuva on esinettä suurempi. Jos "M" on negatiivinen, kuva on ylösalaisin; näin onkin laita silloin, kun linssi muodostaa todellisen kuvan. Valekuvan tapauksessa "M" on positiivinen ja kuva on oikein päin.


title: Linssi (optiikka)

text: Rajatapauksessa jos "S" = ∞, niin "S" = "f" ja "M" = −"f" / ∞ = 0. Tämä vastaa tilannetta, jossa äärettömän kaukaisesta kohteesta syntyy kuva polttopisteeseen. Valon diffraktion vuoksi kuva ei todellisuudessa silloinkaan ole aivan pistemäinen.


title: Linssi (optiikka)

text: Edellä esitetyt kaavat pätevät myös koverille (hajottaville) linsseille. Niillä kuitenkin polttoväli "f" on katsottava negatiiviseksi, minkä vuoksi koveran muodostama kuva on aina valekuva.


title: Linssi (optiikka)

text: Jos linssi ei ole aivan ohut, edellä olevia kaavoja on sovellettava niin, että etäisyydet "S" ja "S" lasketaan linssin ns. "päätasoista".


title: Linssi (optiikka)

text: Linssin polttoväli riippuu sen kaarevuussäteestä, paksuudesta ja käytetyn materiaalin taitekertoimesta ns. "linssintekijän yhtälön" osoittamalla tavalla:


title: Linssi (optiikka)

text: missä


title: Linssi (optiikka)

text: Valonlähteen puolella kuperan linssin kaarevuussäde lasketaan positiivisena, koveran negatiivisena. Vastakkaisella puolella ne lasketaan päinvastoin.


title: Linssi (optiikka)

text: Käytännössä useimpien linssien paksuus on kuitenkin hyvin pieni verrattuna kaarevuussäteisiin. Näin ollen yhtälön viimeinen termi voidaan yleensä jättää pois laskuista.


title: Linssi (optiikka)

text: Jos linssi lisäksi on symmetrinen keskiakselinsa suhteen eli formula_9, yhtälö yksinkertaistuu muotoon


Linssi (optiikka)


title: Linssi (optiikka)

text: Linssejä käytetään näkövirheiden korjaamiseen silmälaseissa ja piilolaseissa, jolloin kuvan heijastumispaikkaa verkkokalvolle muutetaan. Myös kameroissa, kiikareissa, kaukoputkissa, okulaareissa, mikroskoopeissa, teodoliiteissä, piirtoheittimissä ja suurennuslaseissa käytetään linssejä.


title: Hurrilaiset

text: Hurrilaiset (joskus myös khurrilaiset, nuolenpääkirjoituksessa u-ur-ri ) olivat vähän tunnettu kansa varhaisessa Lähi-idässä. Hurrilaisia saapui pohjoiseen Mesopotamiaan noin 2500 eaa. pohjoisesta Kaukasukselta, Kurdistanista ja Luoteis-Iranista. Heidän tunnettu kantamaansa oli Khaburjoen latvoilla Subartussa. Akkadilaisajalta noin 2350–2200 eaa. tunnetaan hurrilainen keskus Urkeš. Noin 1800–1700 eaa. hurrilainen asutus levisi voimakkaasti pohjoisessa Lähi-idässä. Indoiranilainen yläluokka oli ottanut vallan hurrilaisilla alueilla ja ajoi kansaa levittäytymään. Heidän valtioitaan olivat muun muassa Mitanni noin 1550–1350 eaa. ja Urartu 850–620 eaa. Mitanni oli egyptiläisten liittolainen Amarna-kaudella, ja Urartu oli Assyrian vihollinen. Luultavasti hurrilaiset toivat hevosen Lähi-itään vuoden 2000 eaa. paikkeilla.


title: Hurrilaiset

text: Hurrilaisten kantamaa lienee ollut Kaukasus-vuorten rinteillä ja ulottunut Kurdistaniin ja Luoteis-Iraniin. Tätä varhaista hurrilaisten kotimaata sanotaan arkeologiassa muun muassa varhaiseksi Trans-Kaukasiaksi ja joskus "Ulommaksi Hedelmälliseksi puolikuuksi", koska alue on varsinaiset Hedelmällisen puolikuun pohjoispuolella. Hurrilaisten alue myi muun muassa hopeaa ja basalttikiveä. Hurrilaisia oli Lähi-idässä jo ennen akkadilaisia.


title: Hurrilaiset

text: Noin 2400 eaa. hurrilaisia levittäytyi Nuziin ja Urkešiin. Heidän nimiään esiintyi seuraavina vuosisatoina satunnaisesti nykyisen Pohjois-Irakin Kirkukin alueella. Hurrilaiset levittäytyivät Khaburjoesta Zagrosvuorten rinteille. He asettuivat Akkadin vallan alle maatyöläisiksi.


title: Hurrilaiset

text: Urkeš oli 2300 eaa. tai hieman ennen vuotta 2000 eaa. ensimmäinen tunnettu hurrilainen kuningaskunta. Urkeš eli Urkiš oli Harranin ja Tšagar Bazarin välissä jo 5000 eaa. perustettu asutuskeskus Pohjois-Syyriassa Taurusvuorten alla nykyisen Qamishlin kaupungin lähellä. Khaburjoen latvojen pohjoisosien seuduilla oleva Urkeš oli alueella, missä sade riitti peltoviljelyyn. Urkeš oli Khaburin ja Tigriin vesiväyliä jatkavien kauppateiden risteyksessä. Hurrilaiset varsinaisesti perustivat kuningaskunnan sinne, jonka Akkad valtasi noin 200 vuodeksi. Tämän ajan hurrilaisista Urkešin vasallikuninkaista tunnetaan muun muassa Tišar ja Arisen. Akkadin ja Urkešin välillä oli dynastinen liitto, ja Akkadin kuninkaan Naram-Sinin tytär oli hurrilaisen kuninkaan puoliso. Akkadilaisajan suuri hurrilaiskeskus oli noin kilometrin läpimittainen kaksoismuurin ympäröimä Tell Khuera, josta on löydetty muun muassa suurisilmäisiä jumalattaria.


title: Hurrilaiset

text: Tihein hurrilaisasutus oli Subarin maassa, Khaburjoen mutkassa seuraavan vuosituhannen ajan. Akkadin imperiumin romahdus salli hurrilaisten hallita aluetta. Mutta jonkin aikaa vuoden 2000 eaa. jälkeen laajeneva amorilainen kuningaskunta Mari teki Urkešista vasallikaupungin. Urkeš vastusti tätä voimakkaasti. Urin kolmennen dynastian asiakirjoissa on viitteitä hurrilaisten kansainvaellukseen. Vuosituhannella 2000–1000 eaa. hurrilainen vaikutus levisi laajalle alueelle Lähi-idässä, ja hurrilaisia asui lähes joka puolella aluetta. Noin vuoden 1800 eaa. tienoilla näyttää alkaneen suuri vaellus. Hurrilaiset nimet yleistyivät välillä 1800–1700 Tšagar Bazarissa, Nuzissa ja Alalakhissa. Marista on löydetty hurrilaisia rituaalitekstejä, ja Pohjois-Mesopotamian Eluhatin ruhtinas oli hurrilainen. Keski-Eufratin Anasta löydetyssä savitaulussa mainitaan kuninkaan uhrit hurrilaisten Daganille. Kaneš-Kultepesta löydetyissä muinaisassyrialaisissa savitauluissa esiintyy hurrilaisia.


title: Hurrilaiset

text: Hurrilaiset muuttuivat sotilasmahdiksi, kun heidän johtoonsa saapui indoeurooppalaisia sotilasjohtajia ehkä nykyisestä Kazakstanista tai Uzbekistanista. Näihin aikoihinhan indoiranilaiset arjalaiset saapuivat Intiaan. Monilla hurrilaisten kaupunkivaltioiden ruhtinailla näyttää olevan indoiranilainen tausta, ja myös viidennes Naylonian kassiittikuninkaista oli nimeltään, kieleltään ja uskonnoltaan indoiranilainen. Noin 1725 eaa. hurrilaisia levittäytyi Pohjois-Syyriaan, kuten Alalakhiin. Yamhad (Jamkhad) oli amorilais-hurrilainen kuningaskunta, jonka heettiläinen kuningas Hattushili löi 1600 eaa.


title: Hurrilaiset

text: 1540–1520 eaa. oli lukuisia hurrilaisten hallitsemia pikkuvaltioita Lähi-idässä. Näihin aikohin syntyi hurrilaisten vallitsema suurvalta Mitanni, jonka keskus oli Luoteis-Syyriassa Eufratin sivuhaarojen Khaburin ja Belikhin varsilla. Pääosin hurrilainen väestö vallitsi Nusissa, Arrapha-Kirkukissa, Qatna-Misrifessä ja Alalakhissa. Hurrilainen vaikutus ulottui Syyrian Ugaritiin ja Palestiinan Kadeshiin Orontesin varrelle, sekä Taannekiin ja Anatoliaan. Välillä 1400–1300 eräs Jerusalemin kuningas oli hurrilainen.


title: Hurrilaiset

text: Vuosina 1500–1300 esiintyi monia indoiranilaisia hallitsijasukuja Kilikiasta Egyptin rajoille. Kizzuwatnassa hallitsi Šunašura, josta tuli sopimuksella heettiläisten kanssa heettiläisten vasalli ja jolla oli valtakunnassa merkittävä asema. Sodan sattuessa hän oli velvollinen lähettämään heettiläisten avuksi 1 000 jalkamiestä ja 100 sotavaunua. Lähi-idässä 1:10 oli tavallinen jalkaväen ja sotavaunujen suhde.


title: Hurrilaiset

text: Pohjois-Syyriassa Barkassa hallitsi ainakin kolme sukupolvea indoiranilainen dynastia, muun muassa kuningas Abiratta. Näihin aikoihin Babylonia oli kansainvälinen diplomatian kieli. Egypti ja heettiläisten valtakunta kilpailivat keskenään vallasta nykyisen Israelin, Libanonin ja Syyrian alueella. Siellä paikalliset ruhtinaat juonittelivat toisiaan ja muodollista ylivaltiasta Egyptiä vastaan. Jotkut harjoittivat kokonaan Egyptistä riippumatonta politiikkaa, toiset olivat olevinaan Egyptille uskollisia, kolmannet Egyptin liittolaisia. Paikalliset liittoumat sotivat keskenään.


title: Hurrilaiset

text: Oronteen yläjuoksulla hallitsi Šutarna, joka halusi laajentaa valtaansa käyttäen hyväkseen heettiläisten ja egyptiläisten välistä kiistaa. Heettiläisten Šuppiluliuma kukisti myöhemmin Šutarnan ja hänen poikansa Aittagaman. Šutarnan toinen poika Namjavaza piti itseään Egyptin vasallina, toisin kuin isänsä ja veljensä. Eräs hänen vihollisensa oli Piridašva. Eräs Aškapin kuningas Indraruta oli joutunut sotaan arjalaisten ja hurrilaisten kaupunkivaltioiden liittoa vastaan, jota johti Ke'ilan ruhtinas Šuvardata myöhemmässä Juudassa. Šuvardata menetti lopulta valtansa. Näihin aikoihin egyptiläisten ja heettiläisten lisäksi maahan tunkeutui heprealaisia apiru- eli khapiru-heimoja.


title: Hurrilaiset

text: Hurrilaisissa oli taitavia seppiä, ja sumerilaiset lainasivat kupariterminologiansa hurrilaisilta. Kuparia, tinaa ja hopeaa saatiin hurrilaisten johtamista Kizzuwatnan ja Išuwan maista, Kaakkois-Turkista. Monia varhaisia Lähi-idän kansoja, kuten kesedimiläisiä, subartulaisia, kassiitteja ja lullubilaisia, on liitetty joskus hurrilaisiin. On myös oletettu, että habirut olisivat olleet hurrilaisia, vaikka keitä on pidetty heprealaisina. Hurrilaisten kieli ei ollut sukua indopeurooppalaisille eikä seemiläisille, vaan heidän kielensä oli ergatiivis-agglutinatiivista ja sukua Urartun kielelle, ja ehkä kaukaista sukua Koillis-Kaukasian kielille.


title: Hurrilaiset

text: Urkesh oli ainoa hurrilainen kaupunki noin vuosituhannella 3000–2000 eaa. Seuraavalla vuosituhannella 2000–1000 eaa. Arrapha, Harran, Kahat, Nuzi, Taidu ja Wašukanni, Mitannin pääkaupunki. Noin 2000 eaa. hurrilaiset omaksuivat Assyrian nuolenpääkirjoituksen.


title: Hurrilaiset

text: Hurrilaisen Urkešin kaupungin kuninkaita:


title: Hurrilaiset

text: Hurrilaisia löytöjä on tehty alla mainittujen lisäksi myös paikoista paikoista Alalakh, Amarna, Hattusa ja Ugarit.


title: Ajomies (tähdistö)

text: Ajomies (, gen. "Aurigae") on pohjoisen taivaan tähdistö, joka rajoittuu Härkään, Kaksosiin, Ilvekseen, Kirahviin ja Perseukseen. Tähdistön kirkkain tähti on auringonkaltainen Capella.


title: Ajomies (tähdistö)

text: "Capella, Alfa (α) Aurigae" on taivaan kuudenneksi kirkkain tähti, auringonkaltainen ja spektroskooppinen kaksoistähti. Järjestelmän toinen komponentti kuuluu G-spektriluokkaan kuten päätähtikin, ja ne kiertävät toistensa ympäri runsaassa sadassa vuorokaudessa. Paria kiertää vielä noin valovuoden etäisyydellä kaksi punaista kääpiötä. Pääpari on helppo havaita, koska tähdet eivät Maasta katsottuna peitä toisiaan, vaikka ovat hyvin lähekkäin.


title: Ajomies (tähdistö)

text: "Epsilon (ε) Aurigae", myös "Haldus" tai "Almaaz", on Maasta noin 2 000 valovuoden etäisyydellä oleva muuttuva ylijättiläinen, joka pimentää kumppaninsa joka 27. vuosi yhden vuoden ajaksi (edellinen pimennys oli vuosina 2009–2011). Kirkkaus vaihtelee välillä +3,0 ja +3,8, ja tähden halkaisija on noin 1 000 kertaa Auringon vastaava. Parin toista komponenttia ei ole valokuvattu; se saattaa olla suuri, himmeä tähti, jonka ympärillä on valtava määrä pölyä.


title: Ajomies (tähdistö)

text: "Zeta (ζ) Aurigae" on myös pimennysmuuttuja: se pimentyy 970 päivän välein muutaman magnitudin kymmenyksen, kun kaksoistähden sininen B-komponentti menee punaisen jättiläistähden taakse.


title: Ajomies (tähdistö)

text: "AE Aurigae" on paitsi muuttuva tähti ja kaasupilven ympäröimä, myös siitä erikoinen, että se kuuluu niin sanottuihin karkulaistähtiin, joilla on varsin suuri vauhti (100 km/s). Se on Kyyhkysen kuviossa olevan Mu (μ) Columbae -tähden kanssa karannut Orionista 2,5 miljoonaa vuotta sitten. Tuolloin kaksi kaksoistähteä kohtasi toisensa Orionissa tähtien syntyalueella, ja sekasortoisten vaiheiden jälkeen karkulaiset sinkoutuivat kumpikin omalle lentoradalleen. Ainoastaan Iota (ι) Orionis säilyi kaksoistähtenä.


title: Ajomies (tähdistö)

text: Ajomiehen läpi kulkee Linnunrata, ja siinä on useita näyttäviä avonaisia tähtijoukkoja, kuten M36, M37 ja M38, jotka näkyvät kiikareilla hyvin. Nämä tähtijoukot ovat Maasta 4 100, 4 400, ja 4 200 valovuoden etäisyydellä.


title: Ajomies (tähdistö)

text: Kolmikon keskimmäinen kohde M36 on 14 valovuoden kokoinen avoin tähtijoukko, jonka Giovanni Batista Hodierna löysi ennen vuotta 1654. Tähtiä joukossa on ainakin 60, ja se muistuttaa kooltaan ja iältään hyvin paljon Seulasia.


title: Ajomies (tähdistö)

text: 24 kaariminuutin kokoinen M37 on suurin ja eteläisin Ajomiehen joukoista. Se käsittää noin 150 kirkasta tähteä, jotka näkyvät pienelläkin kaukoputkella hyvin. Kaikkiaan tähtiä on arvioitu olevan noin viisisataa.


title: Ajomies (tähdistö)

text: M38 on joukoista pohjoisin. Se on noin 25 valovuoden kokoinen ja 220 miljoonan vuoden ikäinen. Joukoin kirkkain tähti on +7,9 magnitudin keltainen jättiläistähti.


title: Karhunvartija

text: Karhunvartija (latinaksi "Boötes" tai "Bootes", genetiivi "Boötis" tai "Bootis", lyhenne "Boo") on tähdistö pohjoisen taivaan Otavan hännän osoittamassa suunnassa.


title: Karhunvartija

text: Tähdistön latinankielinen nimi tulee kreikan sanasta "Βοώτης" 'kyntäjä', tai tarkemmin 'häränajaja'. Tähdistön kirkkaimman tähden Arcturuksen nimi tulee kreikan sanasta "Ἀρκτοῦρος" 'karhunvartija' ("ἀρκτός" 'karhu', "οὖρος" 'vartija'), ja suomeksi käytetään tätä nimitystä koko tähdistöstä.


title: Karhunvartija

text:
Tähdistön kirkkain tähti on oranssinpunainen Arcturus, joka on yksi kirkkaimpia ja lähimpiä tähtiä. Arcturuksen paikka taivaalla on muuttunut asteen 2000 vuodessa.
Viimeisten tietojen mukaan tämä Arcturuksen suuri ominaisliike viittaisi, että se on
peräisin toisesta galaksista, joka on sulautunut linnunrataamme. Arcturus kuuluu kevätkolmioon, jossa
ovat Spica ja Denebola (Beta Leonis).


title: Karhunvartija

text:
Epsilon Bootis eli Izar on kaksoistähti, jossa
on siniseltä ja oranssilta näyttävät kaksi tähteä.
Tau Bootiksella on eksoplaneetta.


title: Karhunvartija

text:
Tähtiä nimineen:
Tähtiä bayerin nimillä:
Tähtiä Flamsteedin nimillä:


title: Maromokotro

text: Maromokotro on Madagaskarin saaren korkein vuori. Saaren pohjoisosassa sijaitsevan vuoren korkeus on 2 876 metriä. Vuori kuuluu Tsaratananan kansallispuistoon.


title: Ristiäiset

text: Ristiäiset on nimitys, jota käytetään lapsikasteen yhteydessä vietettävästä perhejuhlasta. Nimi "ristiäiset" tulee ristinmerkistä, jonka pappi tekee kastettavan otsaan lausuessaan: "Ota pyhä ristinmerkki otsaasi ja rintaasi todistukseksi siitä, että ristiinnaulittu ja ylösnoussut Jeesus Kristus on sinut lunastanut ja kutsunut sinut opetuslapsekseen."


title: Ristiäiset

text: Muun muassa suomalaisessa evankelis-luterilaisessa kasteessa nykyään yleensä pastori valelee vettä lapsen päähän (tästä nimitys kastaminen) ja sanoo kastavansa hänet Isän, Pojan ja Pyhän Hengen nimeen. Sen sijaan esimerkiksi ortodokseilla vauva kastetaan kokonaan veteen. Alun perin pappi luki paholaisen häätömanauksen, mutta myöhemmin evankelis-luterilainen kirkko luopui paholaisen häätämisestä kasteen yhteydessä. Ortodoksikirkossa luetaan edelleen eksorkismirukoukset, eli rukoukset 'pahan (pahojen henkien) pois karkottamiseksi'.


title: Ristiäiset

text: Luterilaiset ristiäiset voidaan järjestää kotona, kirkossa tai muussa sopivassa paikassa. Lapsi on tapana pukea valkoiseen kastemekkoon kasteen ajaksi. Ortodoksilapsi puetaan kastemekkoon kun hänet on kastettu. Samalla lapsen kaulaan laitetaan kummin hankkima kasteristi.


title: Ristiäiset

text: Kastejuhla on perheen oma juhla, jossa tunnelman ei tarvitse olla liian virallinen. Kummit ja perheenjäsenet voivat osallistua kasteseremoniaan esimerkiksi lukemalla raamatunkohtia, laulamalla virsiä, avustamalla esirukouksessa tai esittämällä runoja tai musiikkikappaleita.


title: Ristiäiset

text: Luterilaisen lapsen nimi voidaan kertoa tilaisuuden alussa tai ennen varsinaista kastetta. Nimen ilmoittaminen kastetoimituksen aikana kertoo siitä, että lapsi kutsutaan nimeltä seurakunnan jäseneksi. Ortodoksisen perinteen lapsen nimi ei ole salaisuus vaan lasta tulisi kutsua hänen oikealla nimellään siitä asti, kun nimi on annettu, perinteisesti kahdeksan päivän iässä.


title: Ristiäiset

text: Myös sylilapsikasteen torjuvien yhteisöjen kasteiden (katso uskovien kaste) yhteydessä saatetaan järjestetään usein juhla (kyseessä on kastejuhla, johon yleensä aktiivisesti ja ymmärtäväisenä osallistuu kasteen kohde itsekin). Näitä juhlia ei kuitenkaan kutsuta ristiäisiksi.


title: Ristiäiset

text: Kristillisissä liikkeissä, joissa ei ole käytössä sylilapsen kastetta, on usein tapana siunata lapsi jumalanpalveluksen yhteydessä tai pitää lapsen siunaustilaisuus. Tällöin lapsen ja vanhempien puolesta rukoillaan, vaikka varsinaista kastetta ei toimiteta.


title: Ristiäiset

text: Uskonnottomien lasten nimenantojuhlille on viime vuosikymmeninä vakiintunut nimitys "nimiäiset".


title: Peter Yates

text: Peter Yates (24. heinäkuuta 1929 Aldershot, Britannia – 9. tammikuuta 2011 Lontoo, Britannia) oli Hollywoodissa tunnetuimmat teoksensa luonut englantilainen elokuvaohjaaja.


title: Peter Yates

text: Yates aloitti ohjaajauransa kahdella pikkuelokuvalla, joista elokuvan "Nuoret hurjat lomalla" pääosaa esitti laulaja Cliff Richard. Richardin repertuaariin kuuluu yhä elokuvan nimimelodia "Summer Holiday". Ennen Yhdysvaltoihin muuttoa hän ohjasi kotimassaan seitsemän jaksoa suosittua "Pyhimys"-televisiosarjaa. "Ryöstö pikajunassa" -rikoselokuva valmistui vuonna 1967 Yatesin ohjauksessa brittituotantona, mutta "Bullitt" (1968) oli hänen suuri läpimurtonsa Hollywoodissa. Elokuva, jonka pääosaa näyttelee Steve McQueen, sai parhaan leikkauksen Oscarin. "Bullitt" ja erityisesti sen kymmenminuuttinen takaa-ajokohtaus nostivat Yatesin maineeseen. Kohtaus vaikutti lajityypin kehitykseen ja on yhä pätevä tekniikan kehittymisestä huolimatta. Elokuvan ansiosta saamistaan tarjouksista huolimatta hän halusi kuitenkin siirtyä uusille linjoille ja ohjasi sen jälkeen romanssin "John ja Mary".


title: Peter Yates

text: Oscar-ehdokkuuksia saivat myös muut hänen ohjaustyönsä, mutta suureksi menestykseksi nousi vasta "Fillarijengi" (1979), joka toi hänelle Oscar-ehdokkuuden ohjauksesta ja parhaasta elokuvasta. Samat ehdokkuudet hän sai "Pukija"-filmistään vuonna 1983. Yatesin viimeisimmät ohjaukset ovat olleet yleisömenestyksiä, mutta eivät kriitikoiden ylistämiä. Viimeinen ohjaustyö oli kunnianhimoinen kasvutarina "Ystävyyden hinta".


title: Sikuri

text: Sikuri ("Cichorium intybus") on Euraasiassa luonnonvaraisena kasvava sikurilaji, jota on hyödynnetty jo hyvin pitkään ruoka- ja rohdoskasvina.


title: Sikuri

text:
Monivuotinen sikuri kasvaa 50–100 cm korkeaksi. Juuri on usein monihaarainen pääjuuri. Koko kasvi on karheakarvainen. Varsi on jäykkä, särmikäs ja niukkahaarainen. Alemmat lehdet ovat ruodillisia ja lehden lapa pariliuskainen tai isohampainen. Ylemmät lehdet ovat tavallisesti sepiviä, ja lehden lapa on ehyt ja nirhalaitainen. Kukka on vaaleansininen. Perättömät, 4–5 cm leveät kukkamykeröt ovat usein pareittain lehtihangoissa. Sikuri kukkii Suomessa luonnonvaraisena heinä-syyskuussa. Pähkylästä puuttuu pappus.
Sikurista tunnetaan kolme muunnosta:


title: Sikuri

text: Sikuria kasvaa villinä koko Euroopassa pohjoisinta Fennoskandiaa ja Venäjää lukuun ottamatta. Sitä tavataan myös Pohjois-Afrikassa, Turkissa, Lähi-idässä ja Keski-Aasiassa. Se on levinnyt ihmisen mukana myös Pohjois-Amerikkaan, erityisesti mantereen itäosiin. Suomessa sikuria on tavattu Oulun korkeudelle saakka. Nykyään lajin esiintymät painottuvat Etelä-Suomeen ja Ahvenanmaalle.


title: Sikuri

text: Suomessa sikuria tapaa rautateillä, myllyillä, satamissa, kaatopaikoilla ja pelloilla. Toisinaan laji saattaa olla myös lyhytaikainen viljelyjäänne.


title: Sikuri

text: Monia sikurin muunnoksia, mm. salaattisikuria, viljellään salaatiksi. Se kylvetään avomaalle kesäkuussa. Sikurin juuria on toisinaan käytetty kahvin korvikkeena, Suomessa viimeksi toisen maailmansodan aikana ja sen jälkeen.


title: Sikuri

text: Sikuri on vanha, jo antiikin aikana käytetty rohdoskasvi. Sen lehtiä ja juuria on käytetty sappikiviä ja huonoa ruoansulatusta vastaan. Sikurin juuri sisältää ainakin inuliinia, karvasaineita, koliinia, parkkiaineita, C- ja K-vitamiinia.


title: Ariane 1

text: Ariane 1 oli Ariane-rakettiperheen ensimmäinen kantoraketti.


title: Ariane 1

text: Ariane 1 painoi tankattuna 210 000 kg ja kykeni laukaisemaan yhden tai kaksi satelliittia, joiden yhteismassa oli 1 850 kg, geostationaariselle radalle.


title: Ariane 1

text:
Ariane 1 oli kolmivaiheraketti:
Ariane 1, Ariane 2 ja Ariane 3 perustuivat tähän rakettiin. Ariane 4 korvasi sen 1986. Vasta Ariane 5 oli täysin erilainen kantoraketti. Raketin nostokyvyn kasvu tapahtui siis samaan tapaan kuin esimerkiksi amerikkalaisen Delta II -kantoraketin kohdalla.


title: Ariane 1

text: Ensimmäinen Ariane 1 laukaistiin 24. joulukuuta 1979 Guyanan avaruuskeskuksesta. Se onnistui, mutta toinen laukaisu päätyi raketin räjähdykseen. Kolmas ja neljäs koelaukaisu onnistuivat.


title: Ariane 1

text: Viides laukaisu oli ensimmäinen kaupallinen laukaisu - raketti meni epäkuntoon seitsemän minuuttia lähdön jälkeen. Seuraavat kuusi laukaisua onnistuivat.


title: Ariane 1

text: 2. heinäkuuta 1985 Ariane 1:n laukaisu (V14; V=vol, lento ranskaksi) toimitti ESAn Giotto-luotaimen avaruuteen.


title: Ariane 1

text: 22. helmikuuta 1986 Ariane 1:n viimeinen (11.) laukaisu kuljetti avaruuteen ensimmäisen CNESin SPOT-kaukokartoitussatelliitin.


title: Ariane 5

text: Ariane 5 on suuri eurooppalainen kertakäyttöinen kantoraketti. Se on kehitetty ESAn kantorakettiohjelmassa. Sen valmistaja on "Arianespace". Teollisen valmistuksen pääurakoitsija on EADS Space Transportation-yhtiö. Raketit laukaistaan ESAn avaruuskeskuksesta Guyanan avaruuskeskuksesta, Etelä-Amerikasta.


title: Ariane 5

text: Ariane 5:n päämoottori on nk. kryogeenimoottori eli se käyttää ajoainetta, joka varastoidaan kylmänä. Moottorin tyyppi on H155 Vulcain – siitä käytetään myös nimitystä EPC (ranskan kielen sanoista "Etage Principal Cryotechnique"). Se polttaa 132,3 tonnia nestehappea ja 25,8 tonnia nestevetyä. Rakettimoottori tuottaa 1 160 000 Newtonin työntövoiman.


title: Ariane 5

text: Ensimmäiseen rakettivaiheeseen kuuluu myös kaksi kiinteäajoainemoottoria, jotka tuottavat lähdössä yli 90% koko raketin työntövoimasta. Booster-raketit ovat yli 30 metriä korkeita ja niissä on kussakin 237,8 tonnia ajoainetta. Ajoaineesta 18 % on alumiinia (polttoaine) ja 68 % ammoniumperkloraattia (hapetin). Loput 14 % on sidosainetta.


title: Ariane 5

text: Raketin toinen vaihe kuljettaa hyötykuorman halutulle radalle. Ariane 5G-versio käyttää hypergolista EPS (Étage à Propergols Stockables/Storable Propellant Stage) vaihetta, mutta Ariane 5 ECA-versio uudempaa kryogeenista ESC:tä (Étage Supérieur Cryotechnique/Cryogenic Upper Stage).


title: Ariane 5

text: Ariane 5 pystyy nostamaan geostationaariselle siirtoradalle (GTO, jonka apogeum on 36 000 km) 6 200 kg painavan satelliitin. Ariane 5 -rakettia on tarkoitus kehittää siten, että nostokyky nousisi 12 000 kg:aan.


title: Ariane 5

text: Ariane 5 korvasi Ariane 4 -kantoraketin. Ariane 5:n kehitystyö kesti kymmenen vuotta ja maksoi 7 miljardia euroa. Ariane 5 oli suunniteltu laukaisemaan ESAn Hermès-avaruussukkula, jota ei kuitenkaan toteutettu. Toinen syy suuren kantoraketin toteutukseen oli oletus siitä, että jatkossa tietoliikennesatelliitit ovat hyvin suurikokoisia ja toteutuneena tavoitteena laukaista kaksi suurta tietoliikennesatelliittia yhdellä laukaisulla geostationaariselle kiertoradalle.


title: Ariane 5

text: Ensimmäinen Ariane 5 -laukaisu (lento 501) 4. kesäkuuta 1996 päätyi raketin asennonsäätöä ohjaavan ohjelmiston virhetoiminnon takia tilanteeseen, jossa raketti lensi väärään suuntaan. Raketti tuhottiin räjäyttämällä se 40 sekuntia laukaisun alun jälkeen. Raketin Ada-kielinen ohjelmisto sisälsi vanhaa koodia Ariane 4 -raketista ja datan muuntamisessa 64-bittisestä reaaliluvusta 16-bittiseen tapahtui virhe. Tämä johti väärään ohjauskomentoon. Laukaisussa oli lähellä se, että raketista putoavat romut vahingoittavat laukaisua katsoneita VIP-vieraita. Laukaisussa menetettiin 4 ESAn Cluster-satelliittia.


title: Ariane 5

text: Kolme seuraavaa lentoa olivat onnistuneita. Viides laukaisu 12. heinäkuuta 2001 oli epäonnistunut, koska laukaisu sijoitti kaksi satelliittia liian matalalle radalle. ESAn Artemis-tietoliikennesatelliitti pystyi kuitenkin omalla ionipropulsio-moottorillaan ajamaan itsensä oikealle radalle. Tämä ei merkittävästi lyhentänyt Artemisin käyttöikää, koska se on edelleen käytössä vuonna 2010.


title: Ariane 5

text: Ensimmäisen Ariane 5 ESC-A-version laukaisu epäonnistui 11. joulukuuta 2002. Sen jälkeiset laukaisut ovat onnistuneet virheettömästi.


title: Ariane 5

text: Vuoden 2009 lopussa ja huhtikuussa 2010 Ariane 5-laukaisun lähtölaskenta piti keskeyttää ja lykätä laukaisua raketin vetytankkien väärän paineistuksen tai paineistusmittauksen vuoksi. Joulukuussa 2009 tämä viivästytti laukaisua 9 vuorokautta. Arianespace asetti tutkimusryhmän selvittämään ongelman alkuperää.


title: Ariane 5

text: Ariane 5 Generic (G) on raketin alkuperäisen version nimi. Sillä voitiin laukaista 6200 kg painava satelliitti geostationaariselle siirtoradalle (GTO).


title: Ariane 5

text: 5G-versiosta jatkokehitettiin Generic Plus (G+), jonka tehokkaamman toisen vaiheen ansiosta GEO-radalle voitiin nyt laukaista 6950 kg painava satelliitti. Se lensi neljä kertaa vuonna 2004.


title: Ariane 5

text: Edellisen korvasi Ariane 5 GS, jonka nostokyky on 6700 kg. Siinä on kehitetty Vulcain 1B -päämoottori.


title: Ariane 5

text: Ariane 5 ECA on uusin ja voimakkain versio. Se käyttää uutta Vulcain 2 -päämoottoria ja uusien kevyempien materiaalien ansiosta siihen voi tankata enemmän ajoainetta. Toisen vaiheen, ESC-A:n, moottorina toimii HM-7B (joka oli Ariane 4:n kolmannen vaiheen moottori), jolla hyötykuorma GTO-radalle nousee 10 000 kg. ESC-A painaa 6500 kg ja polttaa 14 000 kg kryogeenista ajoainetta.


title: Ariane 5

text: ESC-B-versiossa käytetään aikanaan uutta "Vinci"-moottoria, joka lisää nostokyvyn 12 000 kg GTO-radalle. Sen kehitys on keskeytynyt.


title: Ariane 5

text: Ariane 5 ES ATV-kantorakettiversio on suunniteltu ATV-huoltoaluksen laukaisuun. Sillä voidaan laukaista 21 000 kg matalalle maatakiertävälle radalle.


title: Ariane 5

text: Alla oleva Ariane 5-kantoraketin tehdyt laukaisut listaava taulukko paljastaa, että yli 14 vuoden aikana Ariane 5-raketteja on laukaistu vain 54 kappaletta eli keskimäärin vain 4 kappaletta per vuosi, joka on kaukana alun perin tavoitellusta 10 laukaisusta vuodessa. Arianespace on tämän takia tehnyt tappiota useina vuosina 2000-luvulla ja yhtiön toiminnan on pitäneet käynnissä Euroopan avaruusjärjestön tilaamat Ariane 5-kehitysohjelmat. Vuonna 2010 etenkin Ranska on alkanut vaatia Ariane 6:n kehittämistä ja tietoliikennesatelliittiyhtiöille Arianespacelle korvamerkittyä laukaisuveroa.


title: Ariane 5

text: 31.3.2011 noin klo 00:40 Suomen aikaa Ariane 5 yritti laukaista Yahsat- ja NewDawn-tietoliikennesatelliitit. Raketin päämoottori käynnistyi, mutta järjestelmä sammutti sen 7 sekunnin sisällä eikä boosterimoottoreita käynnitetty. Raketti joutuu teknisen tutkimuksen kohteeksi ennen seuraavaa laukaisuyritystä. Syynä oli Vulcain-moottorin suuttimen mekanismi, joka ei viallisten komponenttien takia sallinut suuttimen normaalia liikettä. Vika oli huhtikuun puoliväliin (2011) mennessä korjattu.


title: Ariane 5

text: Vuoden 2009 lopulla alkoi kuulua huhuja keskikokoisen Ariane 6-kantoraketin ja suuren eurooppalaisen kantoraketin rakentamisesta. Toukokuussa 2010 Saksa on ilmaissut, ettei se ole valmis panostamaan lainkaan mahdolliseen Ariane 6-ohjelmaan (myös termiä "next generation launcher" on käytetty) ESAn puitteissa. Ranska on ajatunut tätä ideaa noin vuoden ajan. Ariane 5 laukaisuja on 2000-luvulla tehty 5-7 kappaletta vuodessa, kun alun perin tuotannon "break-even"-pisteen oli ajateltu olevan 10 vuosittaisen laukaisun kohdalla. ESAn rahoittamat Ariane 5 kehitysohjelmat ovat auttaneet Ariane 5-rakettia rakentavaa teollisuutta ylläpitämään toiminan. Vuonna 2008 ESAn ministerikokouksessa Ariane 5-ohjelmaan kuuluvat maat panostivat noin miljardi euroa Ariane 5:n Midlife Extensioniin. Kahden miljardin euron panostus uuteen kehitysohjelmaan tulisi väitetysti tehdä viimeistään vuoden 2012 lopussa uudestaan, jotta vuonna 2017 olisi käytössä suuremman nostokyvyn omaava Ariane 5. Ennen joulua 2010 ESAn miehitettyjen lentojen komitea ei pystynyt päättämään jatkaako ESA ISS-avaruusaseman rahoitusta vuodesta 2015 vuoteen 2020 asti, koska Arianespace oli vaatinut kahdeksi vuodeksi 120 M€/vuosi tukea Ariane 5:n tuotannon ylläpitoon, kun edellinen 200 M€/vuosi tukiohjelma EGAs päättyi vuoden 2010 lopussa. Vaadittu tuki on kaksivuotinen, koska ESAn ministerikokous vuonna 2012 päättää seuraavasta - todennäköisesti pitempiaikaisesta - tukipaketista. Maaliskuussa 2011 ESAn neuvosto päätti siitä, että Arianespacea tuetaan 120 miljoonalla eurolla vuodessa kahden vuoden ajan.


title: Ariane 5

text: Ranska on vuonna 2010 antanut 82,5 miljoonaa euroa uuden "Post Ariane 5 next-generation launcher"-kantoraketin esisuunnitteluun ja tulossa on kaikkiaan 250 miljoonaa euroa "big load"-tyyppisenä rahoituksena.


title: Ariane 5

text: Kesällä 2010 Astrium Space Transportation-yhtiö sai 10 miljoonan euron suuruisen ja 15 kk kestävän urakan toteuttaa Ariane 5-rakettia pienemmän vuonna 2025 käyttöön saatavan kantoraketin esisuunnitteluN. ESAn ministerikokous päättää toteutusohjelmasta vuoden 2012 lopussa. Uusi raketti vaikuttaa Sojuzin kokoluokan raketilta - voi olla mahdollista, että ESA pyrkii luomaa niin luotettavan raketin (jota Ariane 5 ei ole), että sitä voitaisiin käyttää avaruuslentäjien kuljettamiseen avaruuteen?


title: Pitäjänmäki

text: Pitäjänmäki () on kaupunginosa ja peruspiiri Helsingin luoteisosassa Espoon rajan tuntumassa. Alueeseen kuuluvat osa-alueina Tali, Pajamäki, Pitäjänmäen yritysalue, Reimarla ja Marttila. Myös pohjoispuolella sijaitseva Konala kuuluu Pitäjänmäen peruspiiriin, mutta muodostaa oman kaupunginosansa. Pitäjänmäen naapureina ovat Kaarelan ja Haagan peruspiirit alueen itäpuolella ja Munkkiniemen peruspiiri etelässä.


title: Pitäjänmäki

text: Pitäjänmäellä asuu 16 565 (2012) ihmistä ja työpaikkoja alue tarjoaa 25 190 hengelle (2012). Alueella on satoja pieniä ja keskisuuria yrityksiä; lisäksi muutamalla suuryrityksellä on toimitiloja alueella. Piimäki on Pitäjänmäellä sijaitseva Suomen suurin IT-alan työpaikkojen keskittymä.


title: Pitäjänmäki

text: Pitäjänmäellä sijaitsee Pitäjänmäen tukikoti, joka on tarkoitettu asunnottomille miehille.


title: Pitäjänmäki

text: Pitäjänmäki liitettiin Helsingin kaupunkiin vuonna 1946 suuressa alueliitoksessa. Sitä ennen se kuului Helsingin maalaiskuntaan (nyk. Vantaa), vuodesta 1908 taajaväkisenä yhdyskuntana.


title: Pitäjänmäki

text: Pitäjänmäki oli pitkään varsin maaseutumaista seutua. 1800-luvun jälkipuolella alueella oli muun muassa Kröckelin panimo sekä kestikievari. Talin kartanolla on pidemmälle juontava vaikutuksensa alueen historiaan. 1932 Talin kartanon maille avattiin maamme vanhin edelleen toimiva täysimittainen golfkenttä.


title: Pitäjänmäki

text: Pitäjänmäen kautta kulki vanhastaan Turuntie, josta siellä erkani Nurmijärvelle johtanut tie (alkuosaltaan nykyinen Konalantie). Vauhtia alueen kehittymiselle antoi Pasila-Karjaa-rautatien rakentaminen, josta päätettiin 1897. Rautatie valmistui elokuussa 1902 ja säännöllinen liikenne alkoi 1. syyskuuta 1903. Asemarakennus saatiin 1904. Rautatien rakentamisen jälkeen alueen asukasluku alkoi nopeasti kasvaa, ja Pitäjänmäestä tuli taajaväkinen yhdyskunta vuonna 1908. Alueen väestö oli aluksi suurelta osin ruotsinkielistä. Pitäjänmäen rautatieasema oli vuosikymmenien ajan vilkas myös tavaraliikenteen asemana, mutta vuonna 1988 tavara-asema lakkautettiin. Rataosa Helsinki-Kirkkonummi, jolla Pitäjänmäki sijaitsee, sai sähköistyksen ensimmäisenä Suomessa tammikuussa 1969, Helsinki-Leppävaara-kaupunkirata otettiin käyttöön 2001.


title: Pitäjänmäki

text: Aluksi Pitäjänmäen rakennuskanta oli varsin omakotitalovoittoista. Ensimmäinen ja pitkään ainoa varsinainen kerrostalo rakennettiin aseman kupeeseen 1934.


title: Pitäjänmäki

text: Helsingin pitäjästä Pitäjänmäki liitettiin Helsinkiin suuressa alueliitoksessa 1946. Tämän jälkeen kaupunginosa alkoi vähitellen kasvaa: 1940- ja 1950-luvulla sekä 1960-luvun alussa rakennettiin alueelle jo useita kerrostaloja lähinnä pääkatujen varteen sekä 1950-luvun lopulta lähtien myös Pajamäkeen.


title: Pitäjänmäki

text: Omakotitalojen määrä säilyi Pitäjänmäellä suurena 1970-luvun tehorakentamiseen saakka. Tällöin alueelle nousi useita korkeita kerrostaloryhmiä; tosin mittavimmat suunnitelmat jäivät toteutumatta.


title: Pitäjänmäki

text: Konalantien varrella sijaitsivat 1920-luvulta alkaen sekä ruotsin- että suomenkielinen koulu. Suomenkielinen kansakouluopetus Pitäjänmäellä alkoi vuokrahuvilassa vuonna 1923. Jo ensimmäisenä vuonna oli koulussa 80 oppilasta ja 1926 saatiin varsinainen koulutalo. Syksyllä 1954 otettiin käyttöön arkkitehti Aarno Hakasen suunnittelema 18 000 m 18-luokkahuoneinen koulurakennus. Ala-asteen (entisen kansakoulun) lisäksi Pitäjänmäki sai oman yläasteen koulun 1991, sitä ennen konalalaiset ja pitäjänmäkeläiset kävivät yläasteen Munkkivuoressa. Uusi Strömbergin alue sai ala-asteensa 2000-luvun alussa.


title: Pitäjänmäki

text: Pitäjänmäelle rakennettiin kyläkirkko vuonna 1929. Pitäjänmäen uusi kirkko, jonka suunnittelivat arkkitehdit Olli ja Eija Saijonmaa, vihittiin käyttöön toukokuussa 1959. Omaksi seurakunnakseen Pitäjänmäki erkani Huopalahdesta 1966.


title: Pitäjänmäki

text: Oma terveysasema Pitäjänmäelle perustettiin 1980-luvun puolivälissä.


title: Pitäjänmäki

text: Pitäjänmäestä tuli 1900-luvun alkupuolella myös huomattava teollisuuskeskus. Ensimmäisenä varsinaisena teollisuuslaitoksena alueelle tuli Gottfrid Strömbergin tehdas, joka valmisti muun muassa sähkömoottoreita. Sittemmin 1930-luvulta alkaen tehdaslaitos laajeni huomattavasti, ja on nykyisin osa kansainvälistä ABB-konsernia , joka työllistää edelleenkin satoja työntekijöitä.


title: Pitäjänmäki

text: Teollisuusalue kasvoi voimakkaasti 1940-luvun lopulta alkaen. Alkuvuosikymmeninä alueella oli monenlaista teollisuutta ja myös useita lehtipainoja. Vuosina 1945–1981 Valimotie 13:ssa toimi sähkö- ja musiikkialan monialayritys Pohjoismainen Sähkö Oy. Vuonna 1977 rakennettiin Höyläämötie 16:een Finnlevyn äänitysstudio, joka toimi vuoteen 1990 asti. Audiovox Recordsin äänitysstudio sijaitsi 1989–1999 Höyläämötie 8:ssa.


title: Pitäjänmäki

text: 1980-luvulta alkaen alue on muuttunut yhä enemmän toimistovaltaiseksi teollisuusrakennusten korvautuessa toimistorakennuksilla. IT-alan yrityksistä alueella toimii nykyisin muun muassa CGI ja Fujitsu. Myös Telia on rakentanut 2016 alkaen alueelle "Suomen suurinta" datakeskusta, joka valmistuu 2018. ABB:llä, Halvalla ja Teknos Oy:llä on alueella perinteisempää teollisuustoimintaa. Stockmannin pääkonttori on sijainnut alueella 1950-luvulta lähtien. Stockmann Auto 2006 asti, sittemmin Veho sijaitsivat Kutomotie 1:ssä vuoteen 2016 asti.


title: Pitäjänmäki

text: Oppilaitoksista Amiedulla (ent. Ammatti-instituutti) on teollisuusalueella vuonna 1995 rakennettu toimitalo. Myös Sibelius-Akatemia (kansanmusiikin ja jazzmusiikin osastot) on toiminut siellä 1990-luvun alkupuolelta. Valiolla on muun muassa pääkonttori, mehutehdas ja lähettämö Pitäjänmäellä, meijeritoiminta on siirretty muualle, Hartwallin pääkonttori on sijainnut alueella vuodesta 2004. Teollisuusalue on muuttumassa entistä toimistovaltaisemmaksi, ja alueen eteläosaan Pitäjänmäentien eteläpuolelle rakennetaan asuntoja myös entisiin teollisuusrakennuksiin.


title: Pitäjänmäki

text: Toimistojen ja suurteollisuuden lisäksi myös pienteollisuutta on melko paljon, lähinnä Espoon rajan tuntumassa. Tällä Takkatien pienteollisuusalueella toimii Arinatiellä muun muassa Finnvoxin levytysstudio sekä Cityvaraston pienvarastoja vuokraava toimipiste.


title: Pitäjänmäki

text: Pitäjänmäki jakautuu useampaan osa-alueeseen: Reimarla on sekoitus omakoti- ja kerrostaloasumista monelta eri vuosikymmeneltä, asukkaita 4 512 (1.1.2005). Marttilassa sijaitsevat toisen maailmansodan aikainen invalidikylä sekä sodan jälkeen rakennettu rintamamiestalojen alue, ja asukkaita on 379 (1.1.2005). Pajamäki on 1950-luvun lopulla rakennettu 1 823 asukkaan (1.1.2005) kerrostaloalue.


title: Pitäjänmäki

text: Pitäjänmäen yritysalueella on sekä teollisuus- että toimistotyöpaikkoja. Siellä on myös 3 419 asukasta (1.1.2005), enimmäkseen 1990-luvun lopulla rakennetuilla alueilla Strömbergintien ja ABB:n tehtaan ympäristössä sekä Pitäjänmäentien eteläpuolella osin Talin puolella entisen taimitarhan paikalla.


title: Pitäjänmäki

text: Tali käsittää lähinnä historiallisen Talin kartanon, jonka alueella sijaitsee vuonna 1932 perustettu Suomen vanhin Helsingin Golfiklubin pelikenttä. Alueella on myös Talin siirtolapuutarha (perustettu 1936) sekä urheiluhalleja, esimerkiksi Suomen suurin tennishalli, sekä keila-, squash- ja jalkapallohallit. Vielä 1950-luvulla alueella toimi Talin laukkarata.


title: Pitäjänmäki

text: Kaupunginosajaon mukaan Pitäjänmäkeen kuuluvat edellä mainitut osa-alueet. Peruspiirijaossa Pitäjänmäen peruspiiriin luetaan myös Konala, joka on oma kaupunginosansa.


title: Konala

text: Konala () on Helsingin kaupunginosa, jossa on noin 5 500 asukasta (2012) ja noin 4 400 työpaikkaa (2010). Se kuuluu Pitäjänmäen peruspiiriin. Konala sijaitsee Luoteis-Helsingissä, Kehä I:n ja Pitäjänmäen pohjoispuolella, ja Malminkartanon sekä Kannelmäen länsipuolella. Se rajautuu etelässä Kehä I:een, idässä vihervyöhykkeeseen, joka erottaa Vihdintien varrella olevan teollisuusalueen Malminkartanosta, ja lännessä Espoon rajaan.


title: Konala

text: Asuntokanta koostuu lähinnä pienkerrostaloista ja omakotitaloista. Alueella on teollisuutta ja liikeyrityksiä sekä muun muassa kauppakeskus Ristikko. Vihdintien varrella on useita autoalan yrityksiä.


title: Konala

text: Konalan halki kulkeva Konalantie jakaa Konalan kahteen toisistaan poikkeavaan osaan. Konalantien itäpuolella on kerrostaloalue sekä teollisuutta ja yritystoimintaa. Tien länsipuoli on puolestaan rauhallista omakotitalo- ja rivitaloaluetta. Hyvänä esimerkkinä toimii Äestäjäntien talot. Konalan pohjoisosassa, Vihdintien ja Espooseen kuuluvan Uusmäen välissä on uusi, puutalovaltainen Lehtovuoren asuntoalue.


title: Konala

text: Konalan ala-aste toimii kahdessa erillisessä toimipisteessä. Riihipellonkujan päässä sijaitseva niin kutsuttu iso koulu perustettiin vuonna 1981. Koulurakennus on valkoinen matala rakennus ja siellä toimivat luokat 3–6 sekä erityisluokka. Espoon rajan lähellä sijaitseva Hilatien koulu eli niin kutsuttu pikkukoulu on perustettu vuonna 1990, ja siellä ovat luokat 1–2.


title: Konala

text: Saulo Kepsu on esittänyt, että Helsinki on saanut ensimmäiset asuttajansa Hämeestä. Yhtenä esimerkkinä hän esittelee Konala-nimen juontuvan nimestä "Konhola", jolloin alueen asutus olisi alun perin peräisin Akaan pitäjän Konhon kylästä. Samansuuntaisen tulkinnan teki alun perin professori Heikki Ojansuun, jonka mukaan nimen kantamuoto olisi juuri "Konhola", jossa "konho" merkitsisi samaa kuin "konhopää" 'suuripäinen'. Ruotsalaisia tuli alueelle muun Uudenmaan kolonisaation myötä keskiajalla.


title: Konala

text: Konalan nimi esiintyy vanhoissa asiakirjoissa mm. muodoissa "Konalby" (1540), "Konnalby" (1546), "Konal" (1547), "Kånale" (1556), "Kona" (1563), "Kånala by" (1564) ja "Konalaby" (1565). Suomalainen vastine "Konala" tuli viralliseen käyttöön vuonna 1949 ja kaupunginosan nimeksi vuonna 1959.


title: Konala

text: Konala liitettiin osana Pitäjänmäkeä Helsingin kaupunkiin vuoden 1946 suuressa alueliitoksessa. Pitäjänmäki kuului sitä ennen Helsingin maalaiskuntaan (nyk. Vantaa).


title: Konala

text: Nykyinen Konalan kaupunginosa käsittää pohjoisosan Helsingin pitäjään kuuluneesta Kånalan kylästä. Kylä oli isonjaon päättyessä vuonna 1776 jaettu kolmeen maakirjataloon, joista alettiin lohkoa asuntotontteja esikaupunkiasutusta varten rantaradan valmistuttua 1900-luvun ensimmäisellä vuosikymmenellä. Pitäjänmäen asemanseutu muodostettiin vuonna 1908 taajaväkiseksi yhdyskunnaksi, johon kuuluivat Kånalan ja Talin kylät. Alueen asutus säilyi luonteeltaan maaseutumaisena vuoden 1946 liitokseen saakka ja varsinaista kaupunkiasutusta sinne alkoi muodostua vasta vuonna 1949, jolloin se sai asemakaavan kadunnimineen. Omaksi kaupunginosakseen (32.) Konala erotettiin vuonna 1959. Alueen talonpoikaistalot ovat säilyneet kadunnimissä Kolsarintie (Kolsar), Kyttäläntie (Skyttas), Ruosilantie (Rosas) ja Vähäntuvantie (Lillstuga). Vanhoja paikannimiä sisältyy myös kadunnimiin Sotilaspellontie (Soldatåker), Ristipellontie (Korsåker) ja Vuorikummuntie (Bergkulla). Vanha Hämeenkyläntie on Konalasta Hämeenkylään aikoinaan johtanut tie. Muutoin Konalan katujen nimet on mukailtu maatalouteen liittyvistä aiheista (mm. Kylväjäntie, Kyntäjäntie ja Tähkätie).


title: Konala

text: Helsingin kaupungin meluselvityksen mukaan valtaosa Konalaa on yli 55 dB:n melualueella. Konalassa tieliikenteen melua aiheuttavat Kehä I ja Vihdintie.


title: Ariane 2

text: Ariane 2 oli ESAn Ariane-kantorakettiperheen toinen raketti. Se perustui Ariane 1 -kantorakettiin.


title: Ariane 2

text: Ariane 2:n perusrakenne oli sama kuin Ariane 1:n, mutta sen moottorien työntövoima oli suurempi. Kolmas vaihe ja nokkakartio olivat suurempia. Nostokyky oli n. 2200 kg.


title: Ariane 2

text: Toisen vaiheen moottori käytti N2O4/UDMH-ajoainetta. Kolmas vaihe oli toisen vaiheen kaltainen.


title: Ariane 2

text: Ensimmäinen Ariane 2 laukaistiin 30. toukokuuta 1986 ja päätyi epäonnistumiseen. Kaikkiaan kuusi Ariane 2-laukaisua tehtiin, loput viisi olivat menestyksellisiä. Viimeinen Ariane 2-laukaisu tehtiin 2. huhtikuuta 1989.


title: Ariane 3

text: Ariane 3 oli ESAn Ariane-kantorakettiperheen kolmas raketti. Se perustui Ariane 1 -kantorakettiin.


title: Ariane 3

text: Ariane 3:n perusrakenne oli sama kuin Ariane 1:n, mutta sen moottorien työntövoima oli suurempi. Ensimmäiseen vaiheeseen kuului neljä kiinteäajoainerakettia.


title: Ariane 3


title: Ariane 3

text: Kolmas vaihe oli suurempi ja nokkakartio suurempi. Nostokyky oli n. 2600 kg.


title: Ariane 3

text: Ensimmäinen Ariane 3 laukaistiin 4. elokuuta 1984 (ts. ennen Ariane 2:ta). Kaikkiaan 11 Ariane 3 -kantorakettia laukaistiin, joista viides laukaisu oli ainoa epäonnistuminen.


title: Ariane 4

text: Ariane 4 oli ESAn menestynein kantoraketti, joka loi "Arianespace"-rakettiyhtiöstä suuren menestyksen.


title: Ariane 4

text: Sen kehitystyö alkoi 1983 ja ensimmäinen laukaisu tapahtui 15. kesäkuuta 1988. Kaikkiaan raketilla tehtiin 104 laukaisuyritystä joista kaikki paitsi kolme onnistuivat.


title: Ariane 4

text: Ariane 4 perustui "Ariane 1":een ja sen seuraajiin, mutta sen nostokyky GTO-radalle oli 4 800 kg.


title: Ariane 4

text: Raketista oli erilaisia versioita, joissakin oli kaksi ja joissakin neljä kiinteäajoainerakettia, toisissa boosteriraketit käyttivät nesteajoainetta.


title: Ariane 4

text: Nokkakartion "Spelda"-rakenteella () voidaan laukaista kaksi satelliittia.


title: Ariane 4

text: Ariane 4 AR 40 oli perusversio, joka oli kolmivaiheinen. Se oli 58 metriä korkea, halkaisijaltaam 4-metrinen. Sen laukaisumassa oli 245 000 kg, josta hyötykuorma oli 2 100 kg GTO-radalle tai 5 000 kg matalalle kiertoradalle. Ensimmäinen vaihe koostui neljästä "Viking 5"-moottorista, joista kukin tuotti 667 000 N työntövoiman. Toinen vaihe koostui yhdestä Viking-moottorista. Kolmas vaihe oli "HM7"-moottori, joka käytti nestehappi/nestevety-ajoainetta.


title: Ariane 4

text: Ariane 4 AR 44L:ssä oli neljä boosterirakettia, jotka käyttivät nesteajoainetta. Sen laukaisumassa oli 470 000 kg, josta hyötykuormaa 4 730 kg GTO-radalle tai 7 600 kg matalalle kiertoradalle.


title: Ariane 4

text: Versio Yritykset/Onnistumiset


title: Ariane 4

text: Ariane 4:n viimeinen laukaisu tapahtui 15. helmikuuta 2003.


title: Meritiede

text: Meritiede eli oseanografia (kreikan "okeanos", maailmaa ympäröinyt meri) pyrkii ymmärtämään ja kvantitatiivisesti ennustamaan merten ilmiöitä. Meret ovat vesimassa, joka peittää noin kaksi kolmasosaa maapallon pinnasta. Meritiede on monitieteinen ala. Merten ilmiöiden selittäminen vaatii usein sekä fysikaalista, kemiallista että biologista tarkastelua. Yleensä meritiede jaetaan fysikaaliseen, kemialliseen, biologiseen, meteorologiseen ja geologiseen meritieteeseen.


title: Meritiede

text: Meritieteen osa-alueita:


title: Sojuz (raketti)

text: Sojuz-kantoraketti (, ) on venäläinen kantoraketti, joka pohjautuu neuvostoliittolaisen rakettisuunnittelijan Sergei Koroljovin suunnittelemaan R-7-ydinohjukseen, jonka ensilento tapahtui 23. elokuuta 1957. Saman ohjuksen kantorakettiversio kuljetti Sputnik-satelliitin avaruuteen 4. lokakuuta 1957. Sojuzin edeltäjä oli myös "Vostok"-kantoraketti, joka perustui 8K74 eli R-7a-ohjukseen.


title: Sojuz (raketti)

text: Sojuzista tuli 1960-luvulla Neuvostoliiton miehitetyn Sojuz-avaruusaluksen kantoraketti. Sojuz-nimellä tämä kantoraketti otettiin käyttöön vuonna 1966. 1980-luvun alussa Sojuz-raketteja valmistettiin parhaimmillaan 60 kappaletta vuodessa. Sojuz-rakettia käytetään Sojuz-aluksen lisäksi myös Progress-huoltoaluksen (huoltanut mm. ISS-avaruusasemaa) laukaisuun. Sillä on laukaistu myös suuri määrä satelliitteja.


title: Sojuz (raketti)

text: Vuonna 2011 Sojuz-laukaisuja aletaan tehdä Euroopan Kouroun avaruuskeskuksesta. Laukaisuja on vuoden 2010 lopulle mennessä varmistunut 17 kappaletta muutamalle seuraavalle vuodelle. Tämä merkitsee Baikonurin kosmodromin työkuorman vähentymistä, mutta Venäjä onkin indikoinut siirtävänsä keskuksen toiminnan omalle maaperälleen muutamassa vuodessa. Ongelma on suurempi Arianespacen Ariane 5-raketille, jonka käyttö on vuosikymmenen ajan ollut liian vähäistä. Nyt 16 seuraavan muutaman vuoden tilatusta Ariane 5-laukaisusta omaa option vaihtaa Ariane 5-laukaisu Sojuz-laukaisuun.


title: Sojuz (raketti)

text: Sojuz oli alun perin kolmivaiheinen kantoraketti. Sen "Molnija"-nimellä kulkevassa versiossa on neljäs rakettivaihe, joka mahdollistaa raskaiden tietoliikennesatelliittien noston Molnija-kiertoradalle.


title: Sojuz (raketti)

text: Uusin Sojuz-versio on nimeltään "Sojuz U". 1990-luvun alussa rakettia uudistettiin ja siihen päätettiin ottaa "Fregat"-niminen ylin rakettivaihe. Fregat on NPO Lavotškin -yhtiön kehittämä moottori – se oli käytössä jo vuonna 1988 laukaistuissa Phobos-luotamissa. Tämä versio pystyy nostamaan 1350 kg:n hyötykuorman GTO-radalle. Vuonna 1997 Starsem myi ESA:lle Cluster-satelliittien laukaisemiseen kaksi "Sojuz-Fregat" -kantorakettia.


title: Sojuz (raketti)

text: Sojuz U -versiosta on kehitetty versiota 2-1a. Sen ensimmäinen laukaisu tapahtui 8. marraskuuta 2004 Plesetskistä. Siinä on digitaalinen lennonohjausjärjestelmä, ja siihen voidaan asentaa isompi nokkakartio.


title: Sojuz (raketti)

text: Seuraava versio on 2-1b, johon tulee voimakkaampi kolmannen vaiheen moottori, RD-0124 (ajoaineena on kerosiini ja nestehappi). Se pystyy laukaisemaan Kourousta 3000 kg:n satelliitin GTO-radalle.


title: Sojuz (raketti)

text: Raketit valmistetaan Samarassa Venäjällä. Sojuz-rakettilaukaisuja myyvät venäläinen TSeEsKAbe ja venäläis-ranskalainen Starsem-yhtiö.


title: Sojuz (raketti)

text: Sojuz-raketteja laukaistaan sekä Baikonurin kosmodromilta Kazakstanista että Plesetskin kosmodromilta Venäjältä. Vuonna 2010 laukaisuja tehdään myös Euroopan avaruusjärjestön laukaisukeskuksesta Ranskan Guyanasta.


title: Sojuz (raketti)

text: Harvinainen epäonnistuminen tapahtui 15. lokakuuta 2002, kun Sojuz U räjähti tuhoten kyydissään olleen "Foton-M"-satelliitin 29 sekuntia laukaisun alusta. Yksi ihminen kuoli ja kahdeksan ihmistä loukkaantui onnettomuudessa.


title: Sojuz (raketti)

text: Sojuzista tuli Columbia-avaruussukkulan tuhouduttua 1. helmikuuta 2003 myös amerikkalaisten astronauttien kulkuväline kansainväliselle avaruusasemalle. Vuodesta 2011 vuoteen 2018 Sojuz on ilmeisesti ainoa kulkuneuvo ISS-avaruusasemalle.


title: Sojuz (raketti)

text: Maaliskuussa 2010 Ranskan avaruusjärjestö, ranskalainen Arianespace-rakettiyhtiö ja Venäjän avaruusjärjestö solmivat sopimuksen, jossa Venäjä myy 14 Sojuz-kantorakettia Ranskalle noin yhden miljardin euron hintaan.


title: Sojuz (raketti)

text: Vuoden 2007 Le Bourget’n lentonäyttelyssä Venäjän avaruusjärjestö, Euroopan avaruusjärjestö ja Arianespace sopivat 19. kesäkuuta ensimmäisistä neljästä Kourousta tehtävästä Sojuz-laukaisusta. Ensimmäisen Sojuz ST-laukaisun piti tapahtua ennen maaliskuuta 2009, mutta Kouroun Sojuz-laukaisutornin rakentaminen oli kesken kesällä 2009. Sojuz-laukaisutorni on Sinnamarissa, 10 kilometriä pohjoiseen Ariane 5-laukaisutornista. Ensimmäiset Sojuz-laukaisut Kourousta tapahtunevat keväällä 2010.


title: Sojuz (raketti)

text: 24. elokuuta 2011 tapahtunut Sojuz-laukaisu epäonnistui. Kantoraketin kyydissä oli kansainväliselle avaruusasemalle matkaava Progress 44P -rahtialus, joka tuhoutui. Sojuz-raketit asetettiin tapauksen johdosta hetkeksi lentokieltoon. Vika oli ylimmän vaiheen polttoaineen syöttöjärjestelmässä ja venäläiset ovat pitäneet sitä satunnaisena mutta äärimmäisen harvinaisena valmistusvirheenä. Virhe oli kuitenkin läpäissyt lukuisia testivaiheita, joten se voi olla osa laajempaa laatuongelmaa.


title: Vega (raketti)

text: Vega on ESAn rakettiohjelmassa vuodesta 1998 alkaen kehitetty pieni italialainen kantoraketti. Rakettia laukaistaan Guayanan avaruuskeskuksesta ja sen ensimmäinen laukaisu tehtiin 13. helmikuuta 2012.


title: Vega (raketti)

text: Raketin myyntihinta on 32 miljoonaa euroa, joka on kilpailukykyinen venäläisiin pieniin kantoraketteihin verrattuna. Sillä laukaistaan 300–2 500 kg painavia satelliitteja matalille maan kiertoradoille. Vega-raketti kykenee viemään 1500 kg:n painoisen satelliitin 700 km radalle ja tämän kaltaista laukaisua pidettiinkin raketin suunnittelussa tyyppitapauksena. Tätä painavammat satelliitit laukaistaan alhaisemmille radoille. Raketin lasteina tulee olemaan pääosin tieteellisiä tutkimussatelliitteja.


title: Vega (raketti)

text: Se on nimetty Vega-tähden mukaan.


title: Vega (raketti)

text: Ennen Vega-raketin käyttöönottoa ESA:lla oli käytössään ja Guayanasta laukastavana vain oma raskas Ariane 5 ja keskiraskas venäläisvalmisteinen Sojuz. Kevyt kantoraketti puuttui. Ariane 5 valmistetaan pitkälti Ranskassa ja Saksassa. Osin tästä syystä Italia ajoi vahvasti Vega-raketin kehitystä ja siitä lopulta tuli raketin päävalmistusmaa.


title: Vega (raketti)

text: Raketin kehityksen rahoittaa ja toteutti pääosin (65%) Italia. Muut rahoittajat ja hankkeen toteuttajat ovat olleet Ranska (25,3%), Belgia (6,9%), Espanja (4,6%), Alankomaat (3,2%), Sveitsi (1%) ja Ruotsi (0,6%). Raketin toteutti pääosin entinen Fiat Avio eli nykyinen Avio s.p.A. Tämän Rooman lähellä Colleferron laaksossa sijaitsevan rakettitehtaan omistivat italialainen Finmeccanica ja yhdysvaltalainen sijoitusyhtiö Carlyle Group. Ne myivät elokuussa 2006 yhtiön 2,6 miljardilla eurolla Cinven Ltd-yhtiölle. Jos markkinat ovat suotuisat uusi omistaja vienee yhtiön pörssiin.


title: Vega (raketti)

text: Raketin ensilento oli suunniteltu tapahtuvan marraskuussa 2010. Ranska vientikieltosäännöillään esti sen, että Vega-raketin lennonohjausohjelmistona voitaisiin käyttää ranskalaista ohjelmistoa, joka pakotti italialaiset kehittämään korvaavan oman koodin. Osin tämän vuoksi ensilaukaisu viivästyi. Vegan ensimmäinen laukaisu tehtiin 13. helmikuuta 2012 ja lastina oli italialaisia, belgialaisia, saksalaisia, romanialaisia jne. CubeSat-opiskelijasatelliitteja.


title: Vega (raketti)

text: Tämän testilennon jälkeen ESA toteuttaa kaupallisia lentoja ESAn VERTA-ohjelmassa.


title: Vega (raketti)

text: Vegan teknologiat ovat osin peräisin Ariane-raketeista. Raketin kokonaismassa on 137 000 kg. Vega-raketissa on kolme kiinteän ajoaineen rakettivaihetta ja neljäs vaihe, jossa on ukrainalaistekoinen nestemoottori ja avioniikka.


title: Vega (raketti)

text: Ensimmäisen vaiheen rakettimoottori on italialainen P80. Kiinteä ajoaine koostuu polttoaineena ja sidosaineena toimivasta hydroksyylipäätteisestä polyvinyylietyleenistä ja hapettimena toimivasta ammoniumperkloraatista. Lisäksi seoksessa on hieman alumiinipulveria. Vaiheen laukaisumassa on 95 tonnia ja ajoainetta siitä 88 tonnia. Vaiheen hiilikuituisen ulkorakenteen halkaisija on 3 metriä. Vaiheen laukaisutyötövoima on 3040 kN ja paloaika on 107 sekuntia.


title: Vega (raketti)

text: Vegasta on kehitteillä Lyra-nimellä noin 30% voimakkaampi raketti, jonka rakentaminen ja laukaisu kuitenkin on tarkoitus olla liki Vegaa vastaava.


title: Non sequitur

text: Non sequitur () on argumentaatiovirhe, jossa alkuoletuksista esitetään seuraavan sellaista, mitä niistä ei tosiasiassa seuraa. Non sequiturista on olemassa esimerkiksi seuraavat kaksi tyyppiä:


title: Non sequitur

text: Toinen yleinen non sequiturin tyyppi on:


title: Reologia

text: Reologia on oppi fluidin muodonmuutoksista ja virtauksista. Se sisältää kaasujen, nesteiden, muovien, bitumin ja kiteisten aineiden mekaanisten ominaisuuksien tutkimisen reologisilla mittauksilla. Mittauksilla saadaan tietoa fluidien juoksevuusominaisuuksista, jotka vaikuttavat aineiden käyttäytymiseen prosessissa silloin, kun niitä siirretään tai sekoitetaan. Toisin sanoen reologia tutkii fluidien viskositeetteja.


title: Reologia

text: Koska newtonilaisten fluidien viskositeetti on vakiolämpötilassa ja -paineessa riippumaton nopeusgradientista, eivät ne tuota suuria ongelmia prosessilaitteiden ja putkistojen suunnittelussa. Ei-newtonilaiset ominaisuudet ovat usein toivottavia, kun prosessoitavien aineiden halutaan käyttäytyvän tietyllä tavalla; esimerkiksi maalien ja elintarvikkeiden. Ei-newtonilaisten fluidien käyttäytyminen prosessilaitteissa ja putkistoissa on huomioitava, koska fluidien käytös vaikuttaa huomattavasti lämmön- ja aineensiirtoon. Erityistä huomiota tulee kiinnittää sopivien sekoitussysteemien ja pumppujen valintaan. Virtausominaisuuksia kuvataan reogrammeilla, joissa leikkausjännitys esitetään nopeusgradientin funktiona. Kuvaajat on yleensä määritelty kokeellisesti. Mittaukset suoritetaan viskometreillä, joista monet perustuvat pyörivään liikkeeseen.


title: Automated Transfer Vehicle

text: Automated Transfer Vehicle eli ATV on Euroopan avaruusjärjestön (ESA) miehittämätön avaruusalus, jolla voidaan kuljettaa kansainväliselle avaruusasemalle (ISS) ajoainetta, vettä, ilmaa, laitteita jne. ATV:n rakettimoottoreilla voidaan nostaa tarvittaessa ISS:n radankorkeutta.


title: Automated Transfer Vehicle

text: ATV laukaistaan Ariane 5 -kantoraketilla Guyanan avaruuskeskuksesta Kourousta, Ranskan Guyanasta. Se telakoituu automaattisesti venäläiseen Zvezda-moduuliin.


title: Automated Transfer Vehicle

text: ATV-projektin pääurakoitsija on EADS Astrium-yhtiö. Projektiin osallistuu kymmeniä yhtiöitä Belgiasta, Espanjasta, Hollannista, Italiasta, Norjasta, Ranskasta, Ruotsista, Saksasta, Sveitsistä ja Tanskasta. Lisäksi mukana on useita yhtiöitä Venäjältä ja Yhdysvalloista.


title: Automated Transfer Vehicle

text: ATV osaa navigoida avaruusasemalle ja telakoitua siihen täysin automaattisesti, joten se edustaa uutta huoltoalusten sukupolvea. Aluksen itsenäisyys ja virhetilanteiden sietokyky on aluksen erilaisten tietokoneiden ohjelmistojen ansiota. Yhteensä lähdekoodia on noin miljoona riviä. Alus voi pysyä telakoituneena ISS:än jopa kuusi kuukautta. Paluumatkalla alus tuhoutuu ilmakehässä kuljettaen jopa 6 500 kg avaruusaseman jätteitä.


title: Automated Transfer Vehicle

text: ATV massa on 20 000 kg. Se on sylinterin muotoinen, 10,3 metriä pitkä ja 4,5 metriä halkaisijaltaan. Sisältä ATV koostuu 2 moduulista: propulsiomoduulista, joka tuottaa aluksen tarvitseman työntövoiman rakettimoottoreillaan ja tavaratilasta eli integroidusta rahtimoduulista, joka telakoituu ISS:än.


title: Automated Transfer Vehicle

text: ATV:n propulsiomoduulissa on 4 päämoottoria (490 newtonia per moottori) ja 28 pienempää moottoria (220 N per moottori) avaruusaluksen asennon säätelyyn.


title: Automated Transfer Vehicle

text: ATV:n neljä aurinkopaneelia pystyvät tuottamaan sähköä yhteensä keskimäärin 4800 watin teholla. Paneelit avautuvat 100 minuuttia lähdön jälkeen, jolloin niiden kärkiväli on 22,3 metriä. Paneelit tuottavat sähköä akkuihin, joita tarvitaan ATV:n ollessa varjossa.


title: Automated Transfer Vehicle

text: Aluksen tavaratila on paineistettu ja astronautit voivat hakea tavaroita sieltä ISS-avaruusaseman Zvezda-moduulin kautta ilman avaruuspukua. ATV:n (ja Progress- ja Sojuz-alusten) pyöreä oviaukko on halkaisijaltaan 80 cm. ATV:n 48 m³:n tavaratilassa on tilaa 8 standarditelineelle. Tavaratilamoduuli perustuu italialais-rakenteiseen Multi-Purpose Logistics Module:en (MPLM), joka on jo käytössä NASA:n avaruussukkuloissa.


title: Automated Transfer Vehicle

text: ATV:n rahtikapasiteetti ISS:lle on 7 667 kg. Rahdin maksimimäärät aineittain ovat:


title: Automated Transfer Vehicle

text: ESAn ilmoituksen mukaan ATV-ohjelman rahoitus on päättynyt ja uusia lentoja ei ole suunnitteilla.


title: Automated Transfer Vehicle

text: Ensimmäinen ATV-alus nimettiin "Jules Verneksi" tieteiskirjailija Jules Vernen muistoksi. Aluksen laukaisua siirrettiin monta kertaa ennen kuin se viimein laukaistiin avaruuteen Ariane 5 -kantoraketilla 9. maaliskuuta 4.03 UTC 300 kilometrin kiertoradalle.


title: Automated Transfer Vehicle

text: Alus kiersi avaruudessa noin kuukauden ennen telakoitumista ISS-asemaan. Osasyy oli prototyyppialuksella tehtävät testit ennen telakoitumista. Toinen odottelun syy oli sukkula Endeavour, jonka miehistön oli saatava työnsä ensin päätökseen. Sukkula laukaistiin matkaan 11. maaliskuuta Cape Kennedyn avaruuskeskuksesta. Kolmen viikon aikana tehtävien kiertoradan säätelyn jälkeen Verne seurasi asemaa noin viisi kilometriä aseman alapuolella ja 39 kilometriä jäljessä. Sukkulan lähdettyä Verne telakoitui suunnitellusti asemaan 3. huhtikuuta. Verneltä siirrettiin asemalle happea, polttoainetta, vettä ja muita tarvikkeita. Sitä käytettiin myös lisätilana. Lopuksi Verneen lastattiin kuutisen tonnia jätettä. Verne irrottautui asemasta syyskuun alussa. Se tuhoutui palattuaan ilmakehään syyskuun lopulla Tyynenmeren yläpuolella ja jäänteet putosivat Tyynenmeren eteläosaan.


title: Automated Transfer Vehicle

text: Toinen ATV-alus ATV-2 nimettiin "Johannes Kepleriksi" tähtitieteilijä Johannes Keplerin mukaan. Se laukaistiin 16. helmikuuta 2011 Ariane 5 -kantoraketilla ja telakoitui ISS-asemaan 24. helmikuuta 2011. Alus irtautui ISS:stä 20. kesäkuuta 2011 ja tuhoutui ilmakehässä päivää myöhemmin.


title: Automated Transfer Vehicle

text: Kolmas ATV-alus ATV-3 nimettiin Edoardo Amaldiksi italialaisen fyysikon mukaan. Se laukaistiin 23. maaliskuuta 2012 ja telakoitui ISS:ään 29. maaliskuuta 2012.


title: Automated Transfer Vehicle

text: Aluksen virransyöttöjärjestelmä vikaantui telakoituneena ollessaan mikä uhkasi lyhentää telakointiaikaa. Varajärjestelmä saatiin onneksi toimimaan.


title: Automated Transfer Vehicle

text: Neljäs ATV-alus ATV-4 nimettiin Albert Einsteiniksi saksalaissyntyisen fyysikon mukaan. Se laukaistiin 5. kesäkuuta 2013 ja telakoitui ISS:ään 15. kesäkuuta 2013. Alus irtautui ISS:stä 28. lokakuuta 2013 ja tuhoutui ilmakehässä 2. marraskuuta 2013.


title: Automated Transfer Vehicle

text: ATV-4 on raskain avaruusalus mikä on laukaistu Arianne-5 kantoraketilla.


title: Automated Transfer Vehicle

text: ATV on rinnakkainen huoltoalus venäläisen Progress-aluksen kanssa, mutta omaa kolminkertaisen kuljetuskapasiteetin lähinnä Ariane 5-kantoraketin nostokyvyn ansiosta. Huoltolennon hinta on vastaavasti moninkertainen. ATV käyttää Progress-alusten avainteknologioita lähestymislennossa ja telakoitumisessa.


title: Automated Transfer Vehicle

text: Japanin avaruusjärjestö (Japan Aerospace Exploration Agency, JAXA) on rakentanut aluksen, joka voidaan laukaista H-II -kantoraketilla. Sen nimi on HTV, H-II Transfer Vehicle. Sillä huolletaan Japanin avaruusasemamoduulia, Kibō (Japanese Experiment Module, JEM). JAXA laukaisi 10. syyskuuta 2009 kello 17:01 UTC Tanegashiman avaruuskeskuksesta H-IIB kantoraketilla ensimmäisen miehittämättömän rahtialuksensa ISS:lle, HTV-1:n.


title: Automated Transfer Vehicle

text: ESA on pohtinut ATV:n kehittämistä siltä pohjalta, että NASAn avaruussukkulat poistuivat käytöstä vuonna 2011. Ajatus on, että aluksella voitaisiin myös tuoda takaisin maahan tavaroita avaruusasemalta.


title: Automated Transfer Vehicle

text: Uusin rahtialus on yhdysvaltalainen yksityinen rahtialus SpaceX Dragon. Ensimmäinen koelento avaruusasemalle suoritettiin toukokuussa 2012. Japanilaisen HTV-aluksen tavoin Dragon ohjataan telakointiporttiin aseman robottikäden avulla. Muista aluksista poiketen Dragon on suunniteltu palaamaan maan pinnalle. Aluksesta suunnitellaan myös miehitettyä versiota.


title: Andromeda (tähdistö)

text: Andromeda (lat. "Andromeda", gen. "Andromedae") on tähdistö pohjoisella taivaalla.


title: Andromeda (tähdistö)

text: Tähdistö on tunnettu erityisesti sen keskellä olevasta Andromedan galaksista M31, meitä lähinnä olevasta suuresta galaksista, joka on nähtävissä paljain silmin. M31:n seuralaisgalakseja ovat 32 ja M110 (NGC 205), jotka näkyvät kaukoputkella tai isolla kiikarilla.


title: Andromeda (tähdistö)

text: Tähdistön kirkkain tähti on kaksoistähti α Andromedae eli Alpheratz (myös Sirrah, kuten kuvassa). Ennen tähteä pidettiin kuuluvana sekä Andromedan että Pegasuksen tähdistöön, josta tähti tunnetaan nimellä δ Pegasi, tosin tunnusta ei enää käytetä virallisissa kartoissa. Muodostaa yhdessä α, β, ja γ Pegasin kanssa asterismin Suuri Pegasuksen neliö.


title: Andromeda (tähdistö)

text: Toiseksi kirkkain tähti on noin 200 valovuoden päässä loistava punainen jättiläinen β And eli Mirach. Se on kirkkaudeltaan 2,07 oleva epäsäännöllinen muuttuja, kirkkaus vaihtelee välillä 2,01 - 2,10.